Dr Richard Fleming Ph.D., MD, JD izvršio je mikroskopska ispitivanja reakcije Pfizer vakcine sa ljudskom krvlju, a rezultati su bili uznemirujući.\nIstraga je obavljena u saradnji sa dr Kevinom Mekernom nakon što FDA nije uspela da adekvatno razjasni pitanja koja je dr Fleming prethodno poslao agenciji.\n„Odlučili smo da istražimo šta se zapravo nalazi u ovim vakcinama, ali smo uradili više nego što su ljudi činili u prošlosti jednostavnim stavljanjem kapi vakcine pod mikroskop“, rekao je dr Fleming u ekskluzivnom izveštaju. „Pravo pitanje je šta ova vakcina zapravo radi kada dospe u krv?“\nLekari su pod mikroskopom pregledali krv dr Mekerna, a zatim su pogledali krv u kombinaciji sa fiziološkim rastvorom.\nZatim su pomešali Pfizer BioNTech sa krvlju i uporedili ga sa uzorkom fiziološkog rastvora.\nTakođe su posmatrali vakcinu samu, fiziološki rastvor sam po sebi, i ponovili ove korake mnogo puta.\nSnimci krvi pod mikroskopom pokazuju kako crvena krvna zrnca izgledaju normalno bez dodataka, a kako kada se kombinuju sa fiziološkim rastvorom, a kako kada se kombinuju sa Pfizer vakcinom.\nU uzorku gde je dodata vakcina primećeno je da se crvena krvna zrnca „razređuju i gube deo svoje crvene boje“.\nDr Fleming je objasnio: „Sada možete videti kako ćelije počinju da plutaju zajedno i počinju da se zgrudvavaju… Ovo pokazuje gubitak kiseonika ili hemoglobina koji se izvlači i zgrušavanje nastaje, ove upale i zgrušavanje krvi, koji se dešavaju sa crvenim krvnim zrncima samo uz dodatak vakcine, mogu se videti nakon samo minut ili dva”.\nPosle još jednog minuta, crvena krvna zrnca su izgubila još više svog kapaciteta za nošenje kiseonika.\nNa slikama sa mikroskopa se vidi mesto gde je ispuštena kap Pfizer-ove vakcine, što je dovelo do toga da kiseonik ili hemoglobin u crvenim zrncima sa kojima je došla u kontakt postanu svetlocrveni ili ružičasti, dok je okolna krv ostala tamno crvena i puna kiseonika.\n„Ovo nije kompatibilno sa dobrim ishodom“, objasnio je dr Fleming dok je pokazivao slike.\nTokom sledećeg segmenta prezentacije, dr Fleming se osvrnuo na glasine o „malim stvorenjima“ koja plivaju okolo u uzorcima vakcina.\nIako nisu pronašli nijedan živi primerak u vakcini, istraživači su pronašli izuzetnu količinu „smeća“ kristalnih struktura i „vlakana“ koji lebde okolo i koji inače ne bi prošli kontrolu kvaliteta.\nIspitivanje Pfizer BioNTech Covid vakcine nije otkrilo grafen, mikročipove ili druge oblike života.\nLekari su otkrili „znatnu količinu otpadaka i smeća koji krše prihvatljive standarde za odgovornost za proizvod i svakako nisu u skladu sa očekivanom bezbednošću proizvoda, koji je odobrila FDA za injekcije ljudima, nezavisno od toga da li je taj proizvod u potpunosti odobren ili ‘autorizovan’ za (hitnu) upotrebu pod EUA”.\nNe samo da loš kvalitet Pfizer vakcine pokazuje neuspeh FDA, već je to i ozbiljan problem pravne odgovornosti za proizvod, a svako preduzeće koje prodaje neispravan proizvod kao što je ovaj podleže tužbi.\nZavršavajući prezentaciju, Fleming je pozvao FDA i druge da „repliciraju ovaj eksperiment i da FDA, CDC i druge vladine agencije pozovu na hitnu istragu ova tri značajna problema. Dok se to ne reši, pozivamo na hitan prekid sadašnjeg programa vakcinacije dok se ne dokaže da su ova tri po život opasna problema ispravljena”.


Ekološki blokovi za kvalitetnije i jeftinije građenje\n04.04.2019. / 9:42\nBANJALUKA – Projektovanje i gradnja ekološkim materijalima, visokog stepena uštede energije, odlične zvučne i toplotne izolacije te otpornim na zemljotrese, požare i eksplozije od sada je moguća i u BiH i to ISOTEX blokovima čiji ekskluzivni zastupnik za regiju „Vita product“ planira izgradnju fabrike blokova u Banjaluci.\n„Vita product“ je relativno mlada banjalučka firma koja je veoma brzo postala regionalni lider u lansiranju ISOTEX blokova i panela za gradnju i međuspratne konstrukcije. Ovo preduzeće je ekskluzivni zastupnik ISOTEX-a za BiH, Srbiju i Hrvatsku, a ne samo da prodaje ISOTEX proizvode već svim zainteresovanim nudi i projektovanje objekata koji će se graditi ovim sistemom.\nOno što nude su podni paneli, standardni blokovi za gradnju zidova i specijalni blokovi koji olakšavaju postavljanje i ugradnju vanjskih ili unutrašnjih uglova, ramena za vrata i prozore, nadvoja. Tu su i zvučne barijere koje se primjenjuju za prigušenje buke u okolini puteva, autoputeva, željezničkih pruga, industrijskih centara…\n„Do sada je, u svega nekoliko godina, na teritoriji Evrope izgrađeno preko 450.000 objekata korišćenjem ISOTEX blokova, od kuća do objekata više spratnosti. Zbog jednostavnog sistema ugradnje koji znatno ubrzava cijeli proces te značajno smanjuje cijenu koštanja kompletne investicije odlučili smo se na plasiranje ovih proizvoda i već poslujemo sa više kompanija“, ispričao je za portal CAPITAL direktor firme „Vita product“ Igor Prosen.\nDodao je da ovaj sistem gradnje zahtijeva tri do pet puta manje radne snage nego klasična gradnja.\n„Objekti građeni ovim sistemom se duplo brže završavaju nego klasični. Problem je što je svijest ljudi o ISOTEX-u na niskom nivou jer je ovo nešto sasvim drugačije na tržištu“, kazao je Prosen.\nIstiče, međutim, da se “Vita product” probija jer ljudi uvide da su ISOTEX blokovi kvalitetni, da sadrže i fasadu i oplatu koja trajno ostaje ugrađena.\n„Sve je spakovano, takoreći 3u1, puno faza radova je izbjegnuto korišćenjem ovog sistema. To je jedan od razloga što mi kažemo da se ovim ne zida već slaže zid, kao lego kockice i upustvo za sve dobijete te svoj objekat možete sami da složite“, naglašava Prosen.\nŠto se tiče cijene ovih proizvoda, on ističe da je gradnja ISOTEX blokovima minimum 10 odsto jeftinija od klasične gradnje. Pored toga, ovaj sistem je ekološki prihvatljiv i energetski efikasan, prema klasi A4.\nU firmi „Vita product“ nisu se ograničili samo na prodaju ovih proizvora već nastoje da klijentima ponude mnogo šire usluge.\n„Lice može sa gotovim projektom kuće ili poslovnog objekta doći kod nas jer imamo arhitekte i saradnju sa dva biroa te možemo uraditi premjer i predračun i dati ponudu za gradnju. Možemo i da radimo cijeli proces od početka, da projektujemo po želji kupca i da cjelokupnu dokumentaciju završimo“, ističe Prosen.\nIako rade tek par mjeseci, već projektuju osam zgrada na teritoriji Banjaluke, Prijedora, Gradiške i Teslića te 20-tak privatnih kuća.\n„Za kratko vrijeme smo dosta postigli i ljudi prepoznaju kvalitet“, kaže Prosen.\nIstiče i da su potpisali ugovore o saradnji sa nekim od najvećih građevinskih firmi koje će u svoje investicije ugrađivati ISOTEX blokove.\n„U Banjaluci imamo izložbeni salon, našli smo partnera u Srbiji i tamo uskoro otvaramo salon, a isti plan je i za Zagreb. Potpisujemo uskoro ugovor da budemo zastupnici za Crnu Goru, Makedoniju, Albaniju i Grčku“, rekao je Prosen.\n„Vita product“ trenutno zapošljava tri radnika i oko 20 spoljnih saradnika, ali ne planiraju da ostanu na tome.\n„Fabrika koja proizvodi blokove je u Italiji, a u planu je da takvu fabriku otvorimo i u Banjaluci i da u početku odmah zaposlimo minimum 50 ljudi“, ističe Prosen i dodaje da je prije svega potrebno proširiti tržište, što se već odvija uspješno.\n„Ne miješamo se u politiku, pa se i nama politika ne miješa u biznis. Država treba da brine o odlasku ljudi, a i mi svjedočimo da su najveći kupci ovdje ljudi iz inostranstva koji planiraju u starosti da se vrate. Država bi trebala da ima više sluha za zapošljavanje mladih, za subvencionisanje privrede, kako bi mladi ostajali“, poručuje Prosen.\nIstiče da za gradnju energetski efikasanih objekata još nema subvencija, dok to države podstiču svuda u svijetu.\n„Država je počela to sprovoditi putem stranih organizacija i kreditnih linija, ali ništa ne rade da ozbiljnije implementiraju tu ideju“, zaključuje Prosen.\nTagovi: blokoviigor prosenisotexizborvaznovita productzastupnik\nKomentari na članak: Ekološki blokovi za kvalitetnije i jeftinije građenje\n10.02.2020 u 13:35\nDugo se bavim građevinom imam 27 godina svoju građevinsku firmu i jako me zanima vaš sustav ISOTEX ,naravno da me i zanima cijena kako zidnih elemenata tako i stropnog sustava kako bih mogao napraviti kalkulaciju za gradnju s Vašim ISOTEX sustavom Pozdrav


U poslednjih nekoliko dana uhvaćeno je više od deset primeraka ovih životinja, neke od njih su nastradale, a za nekima i dalje tragaju lovci i radnici "Veterine Beograd".\n- Na širem području Velikog ratnog ostrva, do Pančevačkog rita, nalazi se više od hiljadu divljih svinja koje se tu nalaze više od jednog veka - rekao je stručnjak za lovstvo, Aca Pantelić za RTS.\nKoliko ih tačno ima, međutim, niko sa sigurnošću ne može da kaže, ali su Veliko ratno ostrvo i leva obala Dunava upravo njihovo glavno stanište.\nPodsetimo, prošlog četvrtka ujutro primećena je grupa od tridesetak divljih svinja na Novom Beogradu. One su usled visokog vodostaja Dunava i poplavljenog VRO doplivale do novobeogradske obale, a kasnije nastavljale da se šire i u ostalim delovima grada.\nO ovom nesvakidašnjem događaju odmah su obaveštene ekipe "Veterine Beograd" koje su potvrdile pretpostavke da su divlje svinje na Novi Beograd stigle sa Velikog ratnog ostrva. Ljudi iz ovog gradskog preduzeća ih prate već neko vreme, i tvrde "da je sve to normalno zbog povećanja vodostaja, ali da se ovakve situacije ipak retko dešavaju".\n- Ova grupa divljih svinja mogla je preći i na drugu stranu Velikog ratnog ostrva, ali su se one, iz nepoznatog razloga, odlučile za Novi Beograd. Slična situacija je bila i 2014. godine kada su divlje svinje sklonjene i vraćene u prirodno okruženje - rekao je za "Blic" direktor "Veterine" Budimir Grubić.


01/04/2020 01/04/2020 Нема коментара на Razvojem stručnosti zaposlenih do globalnog razvoja kompanije\nOd prve radionice u Velenju, preko 70 predstavništava u svetu, pa sve do kompanije u Beogradu i fabrike u Valjevu, za prosperitet u poslovanju su oduvek bili zaslužni profesionalni, edukovani i kompetentni zaposleni. Zbog toga će kompanija Gorenje nastaviti da ulaže u sve svoje zaposlene, kao jedan od najvažnjih resursa kompanije i zajedno sa njima nastaviti da kreira viziju budućnosti u skladu sa potrebama lokalne zajednice i globalnog tržišta.\nZaslužni za kvalitet, dugotrajnost i globalni uspeh, neizostavni deo višedecenijske tradicije Gorenja su svakako i zaposleni. Kao najvažniji resurs kompanije u čije se znanje i stručnost kontinuirano ulaže, kompanija Gorenje odgovorno se ponaša prema svojim kolegama preduzimajući neophodne mere za prevenciju i suzbijanje epidemije COVID19. Iako se u kompaniji i svim fabrikama primenjuju stroge preventivne mere, poput zaštitnih maski i rukavica i dezinfekcije, proizvodnja će biti obustavljena do 6. aprila 2020. godine u cilju zaštite zdravlja svih zaposlenih i bezbednosti lokalne zajednice. U kompaniji su uvereni da se jedino zajedno, uz odgovorno ponašanje i uz poštovanje svih mera i preporuka Vlade Republike Srbije, može uspešno prebroditi novonastala situacija, bez posledica po kolege, saradnike i građane Srbije.


FK Jedinstvo iz Grdelice stavljeno na zdrave noge – Info Centar Juga\nFK Jedinstvo iz Grdelice stavljeno na zdrave noge\nIgrači Fudbalskog kluba Jedinstvo iz Grdelice uspeli su da se iz Okružne lige plasiraju u višu ligu, odnosno Nišku zonu Jug a tim povodom ih je obišao gradonačelnik Leskovca dr Goran Cvetanović, čestitao im na postignutim rezultatima, poželeo da u daljem takmičenju ostvare još više uspeha i zahvalio na promociji sportskog duha i činjenici da pružaju dobar primer svoj, a naročito deci Grdelice i okoline.\n„U zlatno vreme grdeličkog fudbala ovaj klub, osnovan 1936. godine, je igrao u srpskoj ligi. Nažalost, kao i većina fudbalskih klubova, zbog loše organizacije i odnosa prema sportu se godinama unazad urušavao, dugovi su se nagomilali, a igrači nisu imali motivaciju pa su i rezultati bili loši. Jedinstvo je sada stavljeno na zdrave noge, vraćeni su dugovi stariji više od 10 godina i do sada je u revitalizaciju kluba uloženo preko milion dinara Ovi momci uspeli su da iz Okružne lige osvoje prvo mesto i da se plasiraju u viši rang Niška zona Jug i koristim ovu priliku da im čestitam i poželim još veći uspeh“ – rekao je gradonačelnik danas na terenu FK Jedinstvo u Grdelici.\nPodsećajući da su rukometaši „Dubočice 54“ i odbojkaški klub „Dubočica“ postali prvoligaši, Cvetanović je kazao da je bavljenje sportom dobra perspektiva za decu i da će se lokalna samouprava grada truditi da omogući još bolje uslove za sportske aktivnosti.\nTrener FK Jedinstvo iz Grdelice Bratislav Cvetković se zahvalio svima koji su pomagali klub i naglasio da je čast raditi sa ljudima koji su postigli da se klub vrati u Nišku zonu Jug.\nTiodorović: Leskovačka Yura će morati da uvede dodatne i rigoroznije mere, a one će sutra biti utvrđene\nLeskovac: Gradska izborna komisija utvrdila nove rokove za vršenje izbornih radnji


MEŠTANI DOBRINJE ZAGRMELI: Gvozdenim Vilama I Telima Branićemo Zemlju!\nPosle iskustva Lozničana, mestani požeških sela znaju šta ih čeka i kuda vode najavljena geološka istraživanja. Meštane ne interesuje da li ispod površine njihove zemlje, ima ruda ili ne, oni žele život, čist vazduh i zdravu vodu, oni žele da sačuvaju svoje porodice, svoja ogništa i zemlju svojih predaka. Meštani, njih oko 150 se već organizovalo i usaglasilo u stavu da nikakva istraživanja u njihovim selima neće dozvoliti. Poniženi su meštani jer njih niko nije pitao da li oni na svojoj zemlji dozvoljavaju istraživanja ili ne.\nPrethodni tekstOTKRIVENA STRAŠNA TAJNA VUČIĆEVE MAJKE: Zabranjeno u svim medijima\nSledeći tekstLUDILO: Inspektor koji je vodio slučaj Cvijan je MRTAV!


Do kraja 2013. godine informatizacija svih službi primarne zdravstvene zaštite – Personal magazin\nPomoćnik ministra zdravlja u Vladi Republike Srbije Petar Bulat najavio je danas da resorno ministarstvo namerava da do 2015. godine informatizuje celokupan zdravstveni sistem Srbije, što će imati i značajne…\nPomoćnik ministra zdravlja u Vladi Republike Srbije Petar Bulat najavio je danas da resorno ministarstvo namerava da do 2015. godine informatizuje celokupan zdravstveni sistem Srbije, što će imati i značajne ekonomske efekte.\nBulat je na konferenciji za novinare, održanoj povodom informatizacije Doma zdravlja Novi Sad, naveo da će to omogućiti da se mnogo bolje prati zdravstveni sistem u našoj zemlji.\nInformatizacija kompletnog zdravstvenog sistema u Srbiji, kako je istakao, doneće brojne benefite kako zdravstvenim radnicima, tako i pacijentima, a ekonomski efekat biće veliki, imajući u vidu značajno smanjenje troškova u zdravstvu.\nKoordinator za razvoj informaciono-komunikacionih tehnologija projekta DILS Nada Teodosijević je saopštila da će do kraja naredne godine biti završena informatizacija svih službi primarne zdravstvene zaštite u Srbiji, i napomenula da će se taj proces kasnije intenzivirati u sekundarnoj i tercijalnoj zaštiti.\nTeodosijević je naglasila da je u svrhu informatizacije primarnog sistema zdravstvene zaštite u Srbiji Ministarstvo zdravlja nabavilo 5.000 računara.\nOna je navela da je u okviru projekta resornog ministarstva „Pružanje unapređenih usluga na lokalnom nivou“ – DILS, koji se finansira iz kredita Svetske banke, Domu zdravlja Novi Sad isporučena računarska oprema, instalirana lokalna informatička mreža i obezbeđena sredstva za unapređenje postojećeg softvera u vrednosti od 120.000 evra.\nDirektor Doma zdravlja Novi Sad Života Lazarević naveo je da ta zdravstvena ustanova danas ima najveću i najkvalitetniju informatičku mrežu u celom zdravstvenom sistemu Srbije.\nLazarević je istakao da bi bez informatičkog sistema rad ovog doma zdravlja bio otežan jer kroz 34 objekta te ustanove dnevno prođe više od 8.000 pacijenata, ili tri miliona na godišnjem nivou.\nPrema njegovim rečima, od 15. juna ta zdravstvena ustanova počeće sa zakazivanjem pregleda za Dečju bolnicu za teritoriju čitave Vojvodine.\nU okviru projekta DILS Domu zdravlja Novi Sad je isporučeno 100 personalnih računara, 50 štampača, tri bar-kod čitača i 70 čitača kartica, instalirana je lokalna informatička mreža (LAN i WAN) i obezbeđena sredstva za unapređenje postojećeg softvera, kao i obuku osoblja.\nNabavka računarske opreme deo je aktivnosti resornog ministarstva na informatizaciji sistema zdravstvene zaštite Srbije u skladu sa implementacijom dokumenta e-Zdravlje 2015 (Program rada, razvoja i organizacije integrisanog informacionog zdravstvenog sistema).\nDo kraja 2013. godine informatizacija svih službi primarne zdravstvene zaštite was last modified: May 31st, 2012 by Redakcija


Muzur: Premijer i Vlada FBiH nikad nisu odgovorili kako su rudnici neperspektivni, a dobit EPBiH je preko 60 miliona - Index.ba\nNačelnik sarajevske općine Ilidža Nermin Muzur ukazao je na probleme probleme o kojima je govorio 2019. godine u klupama Parlamenta FBiH. Tražio je tada od premijera FBiH i Vlade FBiH sa odgovore kako su rudnici neprespespektivni, a dobit EPBiH je preko 60 miliona, a ista struja koju prodaju 80 posto dolazi iz rudnika.\n– U klupama Parlamenta FBiH, 11. Septembra 2019. godine sam govorio o problemima i nelogičnostima u našim rudnicima i u EP BiH. Tražio sam od premijera i Vlade FBiH da nam odgovore kako su rudnici neperspektivni, a dobit EP preko 60 miliona, a ista struju koju prodaje dobije 80% iz rudnika.\nBio sam opozicija, bilo nas je trojica u klubu i vjerovatno nas niko nije ozbiljno shvatio.\nZato danas, stotine rudara imate ispred Vlade FBiH, zgradu Vlade FBiH ste ispraznili uz podršku policije.\nPODRŠKA RUDARIMA NIKAD NIJE PRESTALA – poručio je Muzur.\nPročitajte: Kad bi EPBiH uložila u "Kreku" pet miliona KM, FBiH ne bi nabavljala ugalj iz entiteta RS. Čiji interesi to koče?\nPrethodni članakCrnadak: Republika Srpska je postala jedna vrsta narko baze za međunarodne kriminalce\nNaredni članakU Zenici ubijena žena, policija traga za muškarcem koji je pucao u nju


U okviru projekta „Mladi su budućnost“ koji je podržala Ambasada SAD u Beogradu, održaće se Drugi folklorni kamp „Raspevana avlija“ namenjen prvenstveno igračima, članovima folklornih ansambala sa teritorije Grada Užica, okruženja i drugih krajeva Srbije i regiona. Kamp...\nOmladinski folklorni ansambal Etno udruženja "Zavičaj" u periodu 19-24. avgust 2019. godine učestvovao je na međunarodnom festivalu folklora u gradiću Margonin, na severu Mađarske ( na samoj granici sa Slovačkom ). Zavičaj se na festivalu predstavio igrama iz Centralne...\nORGANIZATORI: Etno udruženje „Zavičaj“ i Etno park „Terzića avlija“, Zlakusa U okviru programa namenjenim aktivnostima mladih sa teritorije Grada Užica, Etno park „Terzića avlija“ i Sektor za ruralni turizam Etno udruženja „Zavičaj“ organizuju školu orijentacije u...\nOmladinski folklorni ansambal Etno udruženja «Zavičaj» u periodu 24-31. juli 2019. godine učestvovao je na trećem međunarodnom festivalu foklora u gradiću Margonin, na sverozapadu Poljske ( 90 km severno od Poznanja ). Zavičaj se na festivalu predstavio igrama iz...\nU nedelju, 7. jula 2019. godine (na Ivanjdan), održaće se 14-ti po redu Sabor izvornog stvaralaštva matice i dijaspore „Zlakusa u pesmi i igri“. Tradicionalno, u okviru Sabora održaće se takmičarski deo za izvorne pevačke grupe, kao i revijalni deo u kome će nastupiti...\nEtno udruženje „Zavičaj“ i Etno park „Terzića avlija“ u partnerstvu sa Mladim istraživačima Srbije i Volonterskim servisom Srbije, kao i volonterima iz lokalne zajednice iz Unije užičkih srednjoškolaca, organizuje Deveti međunarodni eko kamp „ZLAKUSA 2019“, uz podršku...


Za gradsku zonu namenjeno je 70 kontejnera, 10 za prigradsku, 40 za ruralnu i 30 za ugostiteljske objekte\nOperater ambalažnog otpada Sekopak pruža stručnu ekspertizu sprovođenju projekta, kao i podršku u upravljanju prikupljenim staklom, koje se zbog nedostatka pogona u Srbiji, izvozi radi reciklaže. „Jedan od ciljeva projekta je da postavljanjem infrastrukture u vidu kontejnera povećamo prikupljanje staklene ambalaže za 20% i uspostavimo isplativ sistem tretmana i ponovne upotrebe otpada od stakla kako u Srbiji tako i u regionu. Zbog toga će jedan od važnih proizvoda projekta biti i Vodič za uspostavljanje efikasnog sistema upravljanja staklenom ambalažom, namenjen lokalnim samoupravama“, rekla je Violeta Kokir Belanović, generalna direktorka Sekopaka.\nSlobodan Krstović, Šef jedinice za životnu sredinu NALED-a, izjavio je da su partneri na projektu zadovoljni dinamikom sprovođenja, kao i prvim reakcijama građana i dodao da će za uspeh projekta biti dragocena edukacija javnosti o važnosti reciklaže stakla. „Želimo da građanima približimo informacije da je staklo materijal koji može u potpunosti da se reciklira, da reciklažom samo jedne flaše obezbeđuju energiju za 10 minuta rada njihove veš mašine ili 20 minuta rada televizora. Podrška građana olakšaće nam i da ostvarimo još jedan važan cilj projekta, a to je unapređenje propisa u oblasti zaštite životne sredine i njihove primene“, poručio je Krstović.


21/09/2020 | 19:24 | Autor: SRNA\nGeneralni sekretar Ministarstva spoljnih poslova Srbije Veljko Odalović rekao je da nema saznanja da je Izrael eksplicitno priznao samoproglašeno Kosovo, kao i da mu nije poznato da je bilo koja izraelska institucija donijela takav akt.\n- Ako oni smatraju da je telefonski razgovor obavljen 4. septembra priznanje, to je njihova stvar, ali čak i u obraćanju izraelskog premijera Benjamina Netanjahua kosovskim Albancima nijednog trenutka tako nešto nije potvrđeno - rekao je Odalović.\nOn je istakao da Izrael pažljivo razmatra priznavanje Kosova i koje će poteze povlačiti u narednom periodu.\n- To je pitanje o kojem će se sigurno još pričati i koje, još nije završeno na način na koji Priština misli da jeste - ocijenio je Odalović za Sputnjik.\nOdalović je rekao da je Izrael prijateljska zemlja sa kojom Srbija ima odlične odnose i da je pitanje Kosova tema o kojoj dvije zemlje treba da se ozbiljno dogovore, što će se vjerovatno desiti nakon moguće posjete predsjednika Srbije Aleksandra Vučića Јerusalimu.\nAmbasador Izraela u Srbiji Јahel Vilan rekao je za TV N1 da nema nikakvog pitanja u vezi sa tim da li će Izrael priznati ili ne samoproglašeno Kosovo, jer ga je priznao 4. septembra, a da sada treba vidjeti na koji način da se ne dozvoli da to utiče na odnose Srbije i Izraela.\nSporazumi Beograda i Prištine u Bijeloj kući, u prisustvu američkog predsjednika Donalda Trampa, potpisani su 4. septembra u dvije varijante, a samo u dokumentu koji je potpisala Priština stoji priznanje kosovske nezavisnosti od Izraela.\nU sporazumu koji je potpisao Beograd te tačke nema, jer nije htio da se saglasi sa tim, ali nije mogao ni da spriječi suverenu odluku Izraela.\nInspektor policije ranjen u Novom Sadu, uhapšen napadač\n18:10 > Petković: Najava Prištine o vraćanju takse pokušaj udarca na dogovore iz Vašingtona\n15:52 > Ruska Duma ratifikovala sporazum o slobodnoj trgovini sa Beogradom\n15:14 > Ukinuta presuda dvojici pripadnika Vojske Republike Srpske\n15:01 > U Srbiji 512 novozaraženih, preminula jedna osoba


info@topsjaj.rs\t065 600 52 52 011 25 61 858 Ponedeljak - Nedelja 08:00h - 21:00h\nmebla, automobilskih sedišta\npreko čišćenja zgrada\nTepih servis Top Sjaj pruža usluge pranja tepiha i itisona sa profesionalnim mašinama, najsavremenije tehnologije izuzetne snage. Koristimo najkvalitetnije hemije poznatog Nemačkog proizvođača Karcher, koja ne oštećuje vaše tepihe a dubinski izvlači prljavštinu čineći vas tepih da izgleda kao prvog dana kada ste ga kupili.\nJoš jedna od usluga koje vam Top Sjaj nudi jeste iznajmljivanje i čišćenje staza i otirača za vaš objekat. Naši otirači su pravljeni od specijalnih vlakana koji zadržavaju prašinu ili blato, stoga se prljavština neće dalje prenositi po objektu. Cilj nam je da vaš objekat izgleda besprekorno čisto. Imamo veliku ponudu šara i boja otirača tako da odgovara potrebama i imidžu vašeg objekta.\nTepih servis Top Sjaj vrši i dubinsko pranje unutrašnjosti vašeg vozila. Od pranja do usisavanja, korišćenjem adekvatne hemije vrhunskog Nemačkog kvaliteta marke Karcher omogućićemo vašem vozilu da iznutra izgleda kao nov. Ukoliko želite da posvetlite nebo automobila koje se vremenom nakupilo duvanskog dima, ili ne možete da dočekate da otklonite fleke od hrane koju su deca napravila na zadnjem sedištu a pored toga vam pod neprijatno miriše od nakupljene vlage i blata. Tepih servis Top Sjaj će vam po najpovoljnijim cenama omogućiti vrlo brzu uslugu čišćenja vašeg ljubimca na točkovima.\nU tepih servisu Top Sjaj možete dobiti kompletnu uslugu pranja bilo kojih vrsta zavesa kao što su: čipkaste pamučne zavese, draperije, trakaste zavese, duple postavljene zavese, rolozavese i mnoge druge. Čišćenjem i dubinskim uklanjanjem fleka najkvalitetnijom hemijom vruhunskog kvaliteta Nemackog proizvođača Karcher učinićemo vaše zavese kao nove. Otklanjamo sve vrste nečistoća kao sto su prašina, duvanski dim i razne vrste fleka i dostavljamo vam vaše zavese čiste i bez bakterija. U usluge pranja takodje ulazi sušenje i peglanje uz demontažu i montažu po najpovoljnijim cenama na celoj teritoriji Beograda.\nTepih servis Top Sjaj u svojoj širokoj paleti usluga ima u ponudi i čišćenje zgrada i poslovnih objekata. Jednom nedeljno radimo održavanje i čišćenje, ukoliko je neophodno češće možete se sa našim stručnjacima dogovoriti oko svih detalja, jer svaka zgrada ili objekat ima svoje specifičnosti koje Top Sjaj sa svojim dobro uigranim timom može brzo i jednostavno da pokrije. Poslovni objekti za koje najčešće obavljamo usluge profesionalnog čišćenja su: kancelarije, prodajni prostor, stovarišta, lekarske i stomatološke ordinacije, obrazovne ustanove, banke i druge finansijske institucije, sportski objekti i hale, hoteli, kongresni centri itd. Oprema je izuzetno vredna na ovim objektima, stoga naš tim besprekorno obavlja usluge čišćenja brinući o enterijeru i nameštaju.Veliki broj usluga imamo u ponudi, a na vama je da ocenite šta je vašem objektu neophodno.\nPranje automobila vršimo ručno sa vrhunskm hemikalijama i bezkontaktnim uvoznim sredstvima,što podrazumeva: Unutrašnje pranje automobila, pranje motora, mogućnost odvoženja i vraćanja automobila, specijalni popusti za firme i preduzeća.\nDUGOGODIŠNJE ISKUSTVO U OBAVLJANJU USLUGA ČIŠĆENJA\nIskustvo i kvalitet u radu nas čini prepoznatljivim na tržistu tako da se broj zadovoljnih klijenata samo povećava\nOdgovaramo brzo i vršimo usluge po celom Beogradu.\nPokrivamo: Novi Beograd, Voždovac, Zemun, Vračar, Stari Grad, Savski Venac, Palilula, Dorćol, Čukarica, Rakovica, Zvezdara, Karaburma, Mirijevo, Pančevo, Zemun polje, Batajnicu, Sremčicu, Vrčin, Kaludjericu, Barajevo, Banjica, Kanarevo Brdo, Dedinje, Senjak, Miljakovac, Bežanijska Kosa, Resnik, Jajinci, Pinosava, Beli Potok, Selo Rakovica, Kumodraž, Medak, Braće Jerković, Petlovo Brdo, Banovo Brdo, Borča, Krnjača, Ovča, Vidikovac, Lekino Brdo, Kneževac...\n© Copyright 2020 Topsjaj.rs\nDeveloped & Supported by Green Friends


PočetnaVestiSoftware/WebWindowsPoznata prva funkcija koju Microsoft donosi u Google Chrome\n11.03.2019 14:56 | 3 Software/Web\nMicrosoft je krajem 2018. godine objavio da planira migraciju sa EdgeHTML-a na Chromium za svoj Edge pregledač. Kompanija je objasnila da će time što će doprineti razvoju endžina i ostatak svetske mreže imati koristi od kompanijinih inovacija.\nPrema svemu sudeći, kompanija ima nameru da u potpunosti ispuni obećanja i sada donosi prvu ključnu funkciju iz Edge-a u Chromium browsere, uključujući i Google Chrome.\nPogledajte još: Google preporučuje korisnicima da odmah ažuriraju Chrome zbog postojećeg baga\nGlatko i tečno skrolovanje, koje je specifično razvijeno za Microsoft Edge, je funkcija predložena Chromiumu. Google bi funkciju mogao doneti na sve pregledače koji imaju Chromium endžin, uključujući one koji rade na Windows, macOS, Linux, Chrome OS i Android platformama.\nTrenutno, Microsoft još uvek eksperimentiše sa ranim verzijama funkcije i ne postoji okvirni period kada bi ona mogla biti dostupna korisnicima. S druge strane, Canary buildovi za Google Chrome već stižu uz ranu verziju tečnijeg skrolovanja.\nericm Član postova: 3263\nna macOS-u je prisutna i dalje ona iritantna krzavost kod skrolovanja nekim misem koji ima fizicki tockic ali postoje super programcici koji to resavaju. ja koristim Smooze a besplatna alternativa sa malo manje opcija je MOS.\nMaks Neregistrovan korisnik\nNema šta da donose tu funkciju u Chrome za macOS kad je već ima još odavno... Na Macu je Chrome prihvatio Appleovo scrollovanje kao i većina ostalih aplikacija za Mac i to scrollovanje se ne razlikuje uopšte od scrollovanja u Safariju... to jest, pravljeno za "touch" gestove na trackpadu (za desktop Macove isto postoje trackpadovi, kao za laptop, samo veći) i ne simulira okretanje točkića koje preskače red-po-red teksta, nego pomera stranicu kao da prstima neko gura list papira na stolu, to jest ako se stranica "odgurne" brzo i podignu se prsti sa trackpada, ona nastavlja da scrolluje i polako usporava dok ne stane ili dok neko ne spusti prste na trackpad da "zadrži" stranicu ili ako dođe do kraja stranice, onda ima takozvani "rubber band" efekat (stranica "poskoči" kada "udari" u kraj stranice, to jest kad nema više šta da se scrolluje).


Kako je KC Vojvodine otkupio svoj nameštaj za 29 miliona - NOVA portal\nDruštvo Autor:Ana Lalić16. apr. 202122:34 > 00:35\nNakon višestrukih pokušaja da legalizuju nezakonitu nabavku pet ugaonih garnitura, 49 televizora, fotelji na razvlačenje, 20 kafe aparata… i ostalog nemedicinskog nameštaja koji se krajem 2020. naprasno “stvorio” u renoviranoj klinici, KC Vojvodine je napokon uspeo da retroaktivno “kupi” stvari koje poseduje već četiri meseca. Međutim, od početnih 96 miliona, koliko je KCV prvobitno procenio da koštaju kaučevi, escajg i televizori, cena istog je nakon višestrukog pisanja našeg portala o ovoj prevari spala na “svega” 29 miliona dinara.\nPraktično, neko je u ovom lancu potraživača i dobavljača, zahvaljujući obelodanjivanju svakog novog pokušaja zataškavanja ove afere, “ostao kratak” za oko 600.000 evra.\nSaga o nemedicinskom nameštaju renovirane Klinike za interne bolesti pri KCV počinje praktično na dan njenog otvaranja, 30. decembra 2020. godine.\nU svečanom obilasku resornog ministra i pokrajinskih čelnika javnost je mogla da vidi u potpunosti opremljen objekat od 5.100 kvadrata. Pored bolničkih postelja i medicinske opreme, klinika je već tada bila opremljena i nemidicinskim nameštajem u kancelarijama, sobama za odmor, konferencijskim salama…\nPrebio doktora posle rasprave o nošenju maske u KC Vojvodina\nUDS: Sprovesti vanredni nadzor KC Vojvodine\nKCV nikada nije sproveo nabavku za ovaj nameštaj koji je, prema primeru projektanta koji je naš portal objavio, koštao neverovatnih 96 miliona dinara, za oko 30 puta više od realne cene. KCV takođe nikada nije odgovorio na pitanja Nova.rs na koji način i po kom postupku su opremili bolnicu, kao ni odakle jednoj zdravstvenoj ustanovi u vreme pandemije skoro milion evra “viška” i zašto ih troši na preskupe kaučeve. Umesto toga, KCV je smislio način da prikrije aferu tako što je u svoj Plan nabavki za 2021. godinu isplanirao i kupovinu već postojećeg nameštaja, ali ovaj put spustivši cenu na 73 miliona dinara. Nova.rs je objavila i ovaj pokušaj nezakonite retroaktivne nabavke, pa je uprava bolnice zatim pokušala da, takođe retroaktivno, sklopi ugovor o navodnoj donaciji kaučeva, fotelja, kuhinjskih frižidera od 103.000 dinara…\nMeđutim, od ove ideje se odustalo jer je podrazumevala novi krivično delo, odnosno antidatiranje ugovora koji niko nije želeo da potpiše. Krajem marta usledio je očajnički pokušaj Kliničkog centra Vojvodine da legitimno i zakonski kupi svoj stari/novi nameštaj, koji se već četiri meseca nalazi u njihovom vlasništvu.\nKako je padala cena\nPrema dokumentaciji koju je Nova.rs objavila, KCV je tada javno zatražio od Republičke komisije za javne nabavke da svesno prekrši zakon sospteven države i da im odobri da nabavku kaučeva i escajga sprovedu kao “hitnu”. Ovim bi pokrajinskoj bolnici bilo omogućeno da izbegne Zakon o javim nabavkama i da potpuno netransparentno sama izabere sa kime će sklopiti navodni posao i po kojoj ceni.\nCena problematičnog nameštaja je, sudeći po dokumentaciji, tada kalirala po treći put, tako da je u zvaničnoj nabavci KCV umesto početnih 96 miliona, tada ponudio troduplo manje novca, odnosno 32.299.834 dinara. Međutim, Kancelarija za javne nabavke je ocenila da nema ničeg hitnog u nabavci stilskog nameštaja, tako da je KCV, nakon svih bezuspešna pokušaja, bio primoran da ponovo otvoreno prekrši zakon i raspiše javni tender za navodnu kupovinu onoga što već poseduje. Pre tri dana, Klinički centar Vojvodine je, nakon sprovedenog tendera po skraćenom postupku od 15 dana, napokon “kupio” svoj stari nameštaj.\nŠtof iz Bombaja\nUslovi tendera su, između ostalog, podrazumevali da stolice moraju biti tapacirane štofom iz Bombaja, kao i da firma ponuđač mora imati najmanje 50 zaposlenih, među kojima bar 12 stolara, 5 tapetara i 2 varioca, i da imaju ekspresan rok isporuke. Ispostavilo se da slučajno jedino preduzeće “Vizor inžinjering” iz Temerina među zaposlenima ima i varioce, tako da je 13. aprila KCV odlučio da ovoj firmi dodeli posao.\nPo konačnom ugovoru, početnih 96 miliona su se na kraju istopili na 29 miliona, drastično manje od cifre kojoj su se, na početku ove sage, u KCV nadali. U konačnoj nabavci nije opala samo cena, već je i sama nabavka desetkovana, te su iz nje naprasno nestale garniture, fotelje, 44 televizora, kafe aparati … Praktično, većina onoga što ova klinika već uveliko ima i koristi.\nFormalno, KCV je ovim napokon završio sagu iz koje je neko očigledno trebao da izađe bogatiji za 68 miliona dinara u džepu. Pravno, Tužilaštvo bi moralo da utvrdi kome taj džep pripada.


LUKAČ O MIGRANTSKOJ KRIZI “Lipa nikada nije ni trebalo da bude kamp” - Srpskainfo\n– Kamp ugrožava naše povratnike, jer imate ogroman broj nepoznatih ljudi koji se kreću oko njihovih kuća i imanja, što nikako nije prijatna situacija. Svakako da taj kamp treba rasteretiti i na kraju ga potpuno raspustiti – rekao je Lukač novinarima u Banjaluci.\n– Mi ćemo migrantima koji se kreću kroz našu teritoriju pomoći ako im je potrebno nešto u zdravstvenom i humanitarnom smislu, što smo i do sada radili, ali, nismo spremni da pravimo kampove koji bi na neki način mogli da ugroze našu zajednicu – poručio je Lukač.\nGlas Srpske piše da bi novi privremeni prihvatni centar za ilegalne migrante mogao da bude formiran na teritoriji opštine Živinice, što bi dovelo do rasterećenja na lokaciji Lipa u Unsko-sanskom kantonu (USK) ili čak do stavljanja katanca na taj kamp u srpskom selu koje se nalazi između Bihaća i Bosanskog Petrovca.\nPolitika Dragan LukačLipaMigrantska kriza\nIZAZIVANJE BEZBJEDNOSNE KRIZE Nešić: Nedopustivo dovoziti migrante na međuentitetsku liniju\nNAJAVLJEN NASTAVAK PODRŠKE EU Cikotić i Satler razgovarali o migrantskoj krizi\nAKCIJA LIPA Poznato ko je djevojka koja je u stanu zlostavljala muškarce\n“U CIKOTIĆEVOM PISMU NIZ NEISTINA” Lukač uputio pismo Johanu Satleru\nIZAZOV ZA BiH Cikotić i Ujić razgovarali o povećanom prilivu migranata


Zabrana rada za strance u Saudijskoj Arabiji - Naši u svetu\nObjavljeno 27/07/19 u 21:15\nSaudijsko Ministarstvo rada i socijalnog razvoja zabranilo je lokalnim poslodavcima da zapošljavaju strane radnike u ugostiteljstvu da bi postigli “stoodstotnu saudizaciju” turizma do 2020. godine., prenosi blic.\nNove restrikcije uključivaće sve hotele registrovane sa tri zvezdice i više, kao i vile sa četiri zvezdice i više, objavio je list “Saudi gazet”, pozivajući se na ministra rada Ahmeda Radžhija. Ove restrikcije usvojene su u okviru mera protiv niske stope zaposlenosti među Saudijcima.\nStranci više neće moći da se bave rezervacijom, kupovinom, marketingom i radom na recepciji.\nNajmanje 70 odsto Saudijaca mora biti regrutovano u odeljenja prodaje i organizacije događaja, a najmanje jedan mora da radi na poslovima nadzora nabavke i distribucije hrane i pića, supervizije usluga po sobama, uključujući pranje veša i slično. Novi propisi počeće da se primenjuju do kraja godine, a u potpunosti će biti na snazi do kraja naredne godine. Cilj vlasti je da postigne 100 odsto saudizaciju turizma.\nSaudijska Arabija slične mere sprovela je ranije u trgovinskom sektoru, u kome je po tradiciji bilo najviše zaposlenih stranaca, podseća “Sputnjik”, prenosi Blic.\n“Kod nas je situacija anarhična, uvozimo sve koji se prijave za rad kod…


DS: SNS antiopozicionim mitingom prevazišla samu sebe | Autonomija\nDS: SNS antiopozicionim mitingom prevazišla samu sebe\nSNS ponizila Novosađane\nGradski odbor Demokratske stranke Novi Sad ocenio je danas da je miting Srpske napredne stranke u tom gradu „putujući cirkus“ koji će građani vrlo brzo zaboraviti, i da će se to već pokazati na narednim izborima.\n„Novosađani i Vojvođani će dobro zapamtiti ovaj putujući cirkus. Videćete na izborima“, navodi se u saopštenju GO DS-a, uz ocenu da je SNS tim „antiopozicionim“ mitingom prevazišla samu sebe. Demokrate su ocenile da je vladajuća stranka organizovala antiopozicione demonstracije ulicama Novog Sada, a zatim i miting podrške samoj sebi, što u Srbiji nije viđeno još od vremena Slobodana Miloševića.\n„Stranka (premijera) Aleksandra Vučića dovukla je svoje pristalice iz svih krajeva Srbije kako bi se takmičili u pljuvanju na Novi Sad i Vojvodinu jer nizašta drugo, osim za rušenje i mržnju, nije ni sposobna“, navodi novosadski odbor DS-a.\nGO DS dodaje da je trebalo da naprednjaci taj dolazak pristalica iskoriste na bolji način.\n„Umesto što je tokom celog dana maltretirala i ponižavala Novosađane, SNS je mogla da za svoje pristalice iz cele Srbije organizuje obilazak svega onoga što su naprednjaci za četiri godine napravili u Novom Sadu. Trajalo bi kraće od pet minuta i svi bi se brzo razišli“, navodi GO novosadskih demokrata.


april 14, 2018 | Vesti Dana\nAmerikanci ovim napadima razvijaju vojnu industriju. Ako nemate poligon da isprobavate oružje, da trošite stara sredstva, da isprobavate nova, ne možete ići napred. Oni iz ovoga profitiraju višestruko. To se meri milijardama dolara, ocenjuje Boriša Mandić, predsednik Udruženja nadzvučnih pilota. Šta znače precizni napadi na mete povezane sa arsenalom hemijskog naoružanja? Da li oni znaju tačno … Read moreBROJE SE MILIJARDE: Ko je uzeo profit od napada na Siriju!\nPentagon je saopštio danas da nijedna raketa, od 105, koliko su lansirale SAD, Francuska i Velika Britanija nije oborena iznad Sirije. Sjedinjene Američke Države nisu spremne da predstave svetskoj zajednici dokaze o tome da je Sirija koristila hemijsko oružje u Dumi zbog poverljivosti ovih podataka, izjavila je portparolka Pentagona Dejna Vajt. „Mi, međutim, nemamo sumnje. … Read morePentagon tvrdi da Rusija nije oborila ni jednu od 105 raketa!\nU Operativnom centru sistema odbrane održan je sastanak čelnih ljudi Ministarstva odbrane i Ministarstva unutrašnjih poslova Republike Srbije. Sastanku kojem su predsedavali potpredsednik Vlade i ministar unutrašnjih poslova Nebojša Stefanović i ministar odbrane Aleksandar Vulin, prisustvovali su i načelnik Generalštaba Vojske Srbije general Ljubiša Diković i direktor Policije Vladimir Rebić. Na sastanku je razmatrana aktuelna bezbednosna situacija u zemlji i svetu, … Read moreHitan sastanak bezbednosnih službi Srbije\nGeneralni sekretar NATO-a Jens Stoltenberg podržao je vojnu akciju SAD, Velike Britanije i Francuske protiv sirijskog režima, ocenivši da će ona smanjiti sposobnost za dalje napade hemijskim oružjem na sirijski narod. sirijski narod. „Podržavam akcije Sjedinjenih Država, Velike Britanije i Francuske protiv postrojenja i hemijskog oružja sirijskog režima. To će smanjiti sposobnost režima da dodatno napadne sirijski narod … Read moreNATO podržao intervenciju u Siriji, oglasio se Stoltenberg!\nZvaničnik u Iranskoj revolucionarnoj gardi rekao je danas da će posledice napada na Siriju, koje su predvodile SAD, ići na račun Vašingtona, prenosi Rojters. „Sa ovim napadom situacija će postati kompleksnija, a to će sigurno ići na račun SAD, koje će biti odgovorne za posledice po predstojeće događaje u regionu, koji sigurno neće biti u njihovom interesu“, rekao je zvaničnik … Read moreIRANSNA REVOLUCIONARNA GARDA: Napad na Siriju će platiti Vašington\nPredsednik Kosova Hašim Tači saopštio je da podržava napade SAD, Velike Britanije i Francuske protiv „nehumanog Asadovog režima“. „Donald Tramp, Emanuel Makron i Tereza Mej imaju podršku svih koji smatraju da su teror i upotreba hemijskog oružja protiv sopstvenog naroda, crvena linija“, napisao je Tači na Tviteru. I support fully the strike by #US, #UK and #France against the … Read moreŽELJAN RATA: Hašim Tači podržao američki napad na Siriju\nVUČIĆ: Napada na Siriju nas bolno podseća na agresiju nad Srbijom\nPredsednik Srbije Aleksandar Vučić je komentarišući napade SAD, Velike Britanije i Francuske u Siriji, rekao da to za nas predstavlja bolno podsećanje na period kroz koji smo prošli. „Mi smo mala zemlja, ne treba da se mešamo“, rekao je Vučić. Politika vojne neutralnosti je jedina politika koju možemo da vodimo jer biti na strani jačeg, ne mora da znači da smo na strani … Read moreVUČIĆ: Napada na Siriju nas bolno podseća na agresiju nad Srbijom\nPUTIN BESAN: Zapadni saveznici su prekrišli međunarodno pravo, bombardovani su i civili!\nSAD i njihovi saveznici napali su vojne i civilne objekte u Sirije kršeći povelju UN i međunarodno pravo, bez sankcija Saveta bezbednosti, izjavio je ruski predsednik Vladimir Putin. Eskalacija situacije oko Sirije destruktivno utiče na celokupan sistem međunarodnih odnosa, rekao je Putin. „Rusija najoštrije osuđuje napad na Siriju, u zemlji u kojoj ruski vojnici pomažu vlastima da se izbore sa … Read morePUTIN BESAN: Zapadni saveznici su prekrišli međunarodno pravo, bombardovani su i civili!\nRAT UŽIVO: Ovako je izgledalo bombardovanje SAD na Siriju (VIDEO)\nGrađani Sirije su na društvenim mrežama okačili snimke raketnog napada SAD, Velike Britanije i Francuske. Sjedinjene Države, zajedno sa Francuskom i Velikim Britanijom započele su vojnu operaciju protiv Sirije. Breaking: Another explosion in #Syria pic.twitter.com/8T1vfqjEd3 — Arturas Kerelis (@arturaskerelis) April 14, 2018 Na objekte vojne i civilne infrastrukture u Siriji ispaljeno je više od 100 krstarećih i raketa … Read moreRAT UŽIVO: Ovako je izgledalo bombardovanje SAD na Siriju (VIDEO)\nGENERALŠTAB RUSIJE: Oborili smo 71 krstareću raketu zapadne koalicije nad Sirijom\nRuski Generalštab saopštio je da su sirijske protivvazdušne snage oborile 71 krstareću raketu zapadne koalicije. Kako se navodi, obaranje zapadnih raketa pokazalo je da su sirijske snage izuzetno obučene. Istovremeno, Generalštab je naglasio da će Rusija razmotriti mogućnost isporuke PVO sistema S-300 Siriji kao i drugim zemljama sveta. „Agresija SAD protiv Sirije je pokušaj da se spreči istraga … Read moreGENERALŠTAB RUSIJE: Oborili smo 71 krstareću raketu zapadne koalicije nad Sirijom


Kraljevo izmešta sportski aerodrom – INFO PLUS\nHome > Intervjui > Najčitanije > Kraljevo izmešta sportski aerodrom\nU cilju proširenja industrijske zone u blizini fabrike Magnohrom, grad Kraljevo odlučio je da izmesti sportski aerodrom koji na toj lokaciji postoji od 1972. godine. U ovoj industrijskoj zoni, od 17ha zemljišta, potencijalnim investitorima trenutno je na raspolaganju svega 11ha. Izmeštanjem sportskog aerodroma Kraljevo će ubuduće, na ovoj lokaciji, investitorima moći da ponudi 42 ha industrijskog zemljišta.\n“Svaka lokacija u ovoj industrijskoj zoni trenutno ima maksimalnu širinu 170 metara, a investitori nam traže 200 do 250 metara. Izmeštanjem aerodroma dobićemo dodatnih 80 metara koji su nam potrebni,” ističe direktor Javnog preduzeća za uređenje građevinskog zemljišta Aleksandar Nestorović. On naglašava da je uprava sportskog aerodroma, odnosno Aero kluba “Mihajlo Petrović”, dala saglasnost da se aerodrom izmesti, jer kako ističe namera grada nije da ugasi dugu tradiciju sportskog letenja i padobranstva u Kraljevu, već da na novoj lokaciji izgradi bolji, savremeniji sportski aerodrom.\nNova lokacija je već odabrana i nalazi se u selu Vrba, u blizini trase budućeg autoputa, na približno istoj udaljenosti od gradske zone kao i postojeći aerodrom.\n“Saglasnost da se aerodrom izmesti tu, stigla je iz Direktorijata sportskih aerodroma, ali i iz uprave Aero kluba “Mihajlo Petrović”, ističe Nestorović.\nU industrijskoj zoni u blizini Magnohroma 14. jula ove godine počeli su radovi na izgradnji severne obilaznice oko grada, vredni 105 miliona dinara. Radovi podrazumevaju izgradnju dve saobraćajne trake u dužini 1100 metara i rekonstrukciju vodovodne, kišne i fekalne mreže.\n“Za ove radove grad je izdvojio 55 miliona dinara, a Ministarstvo privrede 50 miliona. Tu se vidi želja države da pomogne Kraljevu i ovde dovede investitore,” pojašnjava Nestorović.\nIzgradnjom severne obilaznice, koja izlazi na Ibarsku magistralu u blizini planirane stočne pijace u Adranima, teretni saobraćaj će biti izmešten iz gradskog jezgra, a atraktivnost i dostupnost lokacija u ovoj industrijskoj zoni biće povećana. Plan grada je da, u delu obilaznice od Magnohroma do kružnog toka, saobraćajnicu proširi za još dve trake, ali je to trenutno odloženo zbog moguće nove privatizacije “Magnohroma” za koji je trenutno zainteresovana jedna evropska kompanija.\nFormiranje novih lokacija za investiciona ulaganja i privlačenje investicija jedan je od primarnih strateških ciljeva Kraljeva, definisanih Strategijom razvoja grada za period od 2015. do 2020. godine.\nUgašen požar u Fabrici plastičnih papuča


0\tFebruary 18, 2021 10:57 pm\nNovi imigracioni zakon sprečiće imigrante koji koriste socijalnu pomoć na putu do zelene karte!\nOvaj zakon će se uskoro naćin pred usko podeljenim Kongresom SAD, a predstavlja pokušaj novoizabranog predsednika Džozefa Bajdena da ponovo započne razgovore o reformi američkog imigracionog sistema.\nNovi predloženi zakon otišao je dalje od poslednjih napora da se izmeni imigraciona politika iz 2013. godine, i to smanjujući potrebno vreme za sticanje državljanstva sa 13 na osam godina. Time bi imigranti bili u privremenom statusu pet godina, a naredne tri bi čekali da dobiju državljanstvo.\nPredlog zakona takođe obezbeđuje određena sredstva za Američku službu za državljanstvu i imigraciju\nEvo šta zakon, pod nazivom Zakon o državljanstvu Sjedinjenih Američkih Država 2021.godine, uključuje:\nPlan za put ka državljanstvu\nNovi zakon ide dalje od poslednjeg pokušaja iz 2013.godine tako što smanjuje vreme za sticanje državljanstva na osam godina umesto trinaest, prema navodima zvaničnika administracije.\nPrvo, pojedinci bi bili u privremenom statusu pet godina, a naredne tri bi čekali da dobiju državljanstvo, što ukupno iznosi osam godina.\nPostoji izuzetak za imigrante bez dokumenata koji su u Sjedinjene Države došli kao deca, koji spadaju u oblik humanitarnih okolnosti poznat kao Privremeno zaštićeni status ili su poljoprivredni radnici. Te osobe mogu direktno pristupiti zelenim kartama ako ispunjavaju uslove, uključujući i bezbedonosne provere.\nDa bi ispunjavali uslove za plan legalizacije zakona, imigranti su morali biti u zemlji pre 1.januara 2021.godine.\nBajdenov predlog zakona, ukoliko bude usvojen, će takođe ukloniti naziv „stranac“ (alien) iz američkih zakona o imigraciji, zamenjujući je terminom „negrađanin“ (noncitizen). Promena je, rekao je zvaničnik administracije, „donešena kako bi bolje odrazila predsednikove vrednosti i shvatanja o pitanju imigracije“.\nAmerički zakon trenutno definiše „stranca“ kao „bilo koju osobu koja nije državljanin ili nacionalni pripadnik Sjedinjenih Država“. Zvaničnici su u prošlosti ukazivali na rasprostranjenost tog izraza u američkim zakonima kako bi opravdali svoje izbore reči.\nMeđutim, izraz „ilegalni stranac“, koji su zagovornici prava imigranata dugo opisivali kao dehumanizujuću klevetu, je postao još veći izvor debate za vreme Trampove ere – neki vrhunski savezni zvaničnici su podsticali njegovu upotrebu dok je nekoliko država i lokalnih vlada preduzimalo mere da se izraz zabrani.\nRešiti zaostale aplikacije\nNacrt zakona bi izuzeo određene kategorije od računanja u odnosu na godišnja ograničenja. Na primer, supružnici, partneri i deca zakonitih, stalnih rezidenata koja su mlađa od 21. godine će biti izuzeti od ograničenja. Predlog zakona takođe obezbeđuje određena sredstva za Američku službu za državljanstvu i imigraciju kako bi se rešile zaostale prijave za azil.\nPromene u sistemu legalne imigracije\nPredlog zakona obezbeđuje sredstva za veći broj imigracionih sudija i stavlja naglasak na pristup braniocima. Odobrava finansiranje branilaca za decu i ranjive pojedince. Takođe ukida jednogodišnje ograničenje za podnošenje zahteva za azil.\nOva mera bi takođe ukinula zabranu ponovnog ulaska u Sjedinjene Države ako je pojedinac prethodno ilegalno boravio u zemlji.\nPovećava broj dostupnih, takozvanih, viza raznovrsnosti (diversity visas) koje se dodeljuju nasumičnim odabirom u odabranim zemljama kako bi se promovisala imigracija iz mesta koja inače ne šalju mnogo imigranata u Ameriku. Ovaj zakon bi povećao broj odobrenih viza na godišnjem nivou sa 55.000 na 80.000, izjavio je zvaničnik administracije.\nZakon predviđa stvaranje komisije sastavljene od poslodavaca, sindikata i zagovornika građanskih prava koja će davati preporuke za poboljštanje verifikacije radnika, prema navodima zvaničnika administracije. Ova mera bi takođe povećala zaštitu za imigrante koji istupe kako bi prijavili kršenje zakona o radu i povećala kazne za poslodavce koji svesno zapošljavaju radnike bez dokumenata.\nInvestiranje u američko-meksičku granicu i Centralnu Ameriku\nZakon će se baviti osnovnim uzrocima migracija i raditi na njihovom rešavanju, na primer, suzbijanjem krijumčara i mreže narkotika i trgovine ljudima. Nastojao bi da stvori legalne i sigurnije puteve za migraciju uspostavljanjem procesuiranja izbeglica u Centralnoj Americi kao i investicioni plan u regionu, vredan $4 milijarde.\n„Biće razvijen u dvostranačkom maniru, pre svega, ali će takođe zahtevati od zemalja u regionu da ponovo potvrde posvećenost izmenama, da ulože sopstvene resurse i preduzmu mere za reformu svojih sistema“, rekao je zvaničnik uprave.\nMera takođe uključuje unapređenje tehnologije i infrastrukture na granici, poput pojačanog nadzora u ulaznim lukama.\nAir Serbia od juna ponovo leti za Njujork 0\nSpajaju se Frontier i Spirit. Biće to peta najveća avio-kompanija u Americi 0\nTramp: Tri milijarde dolara godišnje za očuvanje nacionalnih parkova i šuma 0


21.04.2019 21:08 | ATV\nVlaseničani se prisjećaju 21. aprila 1992. kada su odlučili da odbrane svoja ognjišta. Iako je od početka rata bila i ostala u Republici Srpskoj, ta opština je pretrpjela ogromne civilne žrtve i razaranja. Danas su se prisjetili onih koji su prvi stali u odbranu stanovništva tog kraja.\n“Toga 21 aprila 1992 godine u ranim jutarnjim časovima Vlasenica je oslobođena u sadejstvu sa jedinicama naših susjednih opština šekovići i Milići”, kaže Spomenko Stojšić, predsjednik Boračke organizacije Vlasenica.\n“Ovaj dan je ostao upisan u istoriji, dan kada su Srbi shvatili šta treba da rade i u kom pravcu treba da ide, a to je da se bore za svoju budućnost za opstanak na ovom prostoru, kaže Miroslav Kraljević, načelnik opštine Vlasenica.\nSrpski narod u Vlasenici i u protekla dva svjetska rata imao je ogromne žrtve, zbog slobodarskih ideja da na ovim prostorima živi sa drugim narodima. Za slične ideje Srbi su ginuli i u poslednjem odbrambeno oslobodilačkom ratu.\n“Zato je bitno obilježavati ovaj dan, ne na štetu bilo koga drugoga, ali da se zna da je ovo dan kada je on donio slobodu narodu na ovom prostoru”, kaže Mladen Popović, narodni poslanik u NSRS.\nZbog cvijetnog praznika nije služen parastos poginulim srpskim borcima Vlasenice i susjednih opština, koji su dali živote za stvaranje Republike Srpske. Spomen soba u Vlasenici čuva sjećanja na 146 boraca sa područja ove opštine, koji su poginuli u odbrambeno-otadžbinskom ratu, te 15 boraca iz Dervente, koji su poginuli na ovom ratištu.


Predsjedništvo SDP-a podržalo budžet Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju BiH\nPredsjedništvo SDP-a podržalo budžet\nDavud Muminović 20.04.2012 20:00 SARAJEVO - Budžet institucija BiH dobio je jednoglasnu podršku Predsjedništva SDP-a, a očekujemo i takvu podršku u Predsjedništvu BiH.\nIzjavio je ovo u petak Zlatko Lagumdžija, predsjednik SDP-a, rekavši da bi neusvajanje budžeta bilo "pucanj u BiH".\n"Bilo bi katastrofalno da zemlja ostane na privremenom finansiranju", kazao je Lagumdžija nakon sjednice Predsjedništva ove stranke. Ovo je ipak u suprotnosti sa izjavama Željka Komšića, člana Predsjedništva BiH i potpredsjednika SDP-a, koji je izjavio da neće podržati budžet institucija BiH kakav je predložen iz Vijeća ministara BiH.\n"Ako budžet bude ovakav kakav je sada ja nisam spreman da ga podržim jer je linearno umanjenje plata, koje je predviđeno u Nacrtu budžeta koji smo dobili u Predsjedništvu, u situaciji u kakvoj smo sad ne podrazumijeva smanjenje plaća funkcionerima. U Ustavu BiH stoji da funkcionerima na državnom nivou u toku njihovog mandata plaća ne može biti umanjena. Nije u redu da se državnim službenicima i namještenicima smanjuje plaća, a da je plaća funkcionera zaštićena Ustavom", rekao je Komšić uoči početka sjednice.\nDodao je da, da bi glasao za ovakav budžet, očekuje da Dom naroda bh. parlamenta, gdje je zapeo amandman, promijeni ovaj član Ustava tako da se može i funkcionerima smanjiti plata ili da se sva tri člana Predsjedništva slože da se nikome neće smanjivati plate dok se ne promijeni ovaj član Ustava, što Komšić smatra manje izglednom varijantom.\nSaša Magazinović, član Predsjedništva SDP-a, dan prije sjednice Predsjedništva stranke rekao je da će Komšić podržati budžet, te je kritikovao da nije logično da SDA glasa protiv budžeta i pretenduje da bude dio parlamentarne većine.\nUoči sjednice pojedini članovi Predsjedništva SDP-a su kazali da se treba razići od SDA ako ne bude saradnje i ako bude natezanja.\nGovoreći o odnosima sa koalicionim partnerom, Lagumdžija je kazao da su pred partnerima u vlasti tri velika testa.\nVažno šta naši koalicioni partneri misle, ali je važnije šta rade, kazao Lagumdžija\n"Nama je važno šta naši koalicioni partneri misle, ali nam je važnije šta rade. Pred nama su tri testa - budžet, zakon o nelegalno stečenoj imovini u federalnom parlamentu i zakon o koridoru 5c u Vijeću ministara. Ukoliko se u ta tri zakona ne možmo naći onda se razilazimo", kazao je Lagumdžija, istakavši da one stranke u parlamentu BiH koje budu glasale za budžet treba da realiziraju taj budžet.\n"Ako ne bude 'naš' budžet, ili ovaj ne bude usvojen, mi ćemo napustiti vlast", istakao je Lagumdžija.\nNakon usvajanja budžeta, na pres-konferenciji Vjekoslava Bevande, predsjedavajućeg Vijeća ministara BiH, i Nikole Špirića, ministra finansija i trezora BiH, novinarima je rečeno da će i imenovanim dužnosnicima biti smanjene plate za 4,5 odsto.\nStav SDA je da ne podržavaju budžet BiH čiji je okvir 950 miliona KM, te su njihovi ministri u Vijeću ministara BiH glasali protiv takvog budžeta. Predsjedavajući Predsjedništva BiH je Bakir Izetbegović iz SDA, koji, kako su kazali u toj stranci, neće podržati budžet u obliku u kojem ga je usvojilo Vijeće ministara BiH. Po proceduri, Predsjedništvo BiH je zvanični predlagač budžeta i ima pravo amandmanski djelovati.\nKada je u pitanju koalicija sa SDA, Komšić je na pitanje da li će ona ostati odgovorio da to zavisi od toga kako će se svi ponašati u toj koaliciji.\n"Ako se ne možemo složiti o kapitalnim stvarima, onda je besmisleno da smo zajedno", dodao je Komšić.\nHakija Meholjić, član Predsjedništva SDP-a, rekao je da treba vidjeti ima li šanse da se nešto poboljša i treba učiniti sve da se ostvare bolji odnosi ove dvije stranke i sve za dobrobit građana, ali ako ne bude saradnje, ako bude natezanja i ako se ne može dogovoriti - onda se treba razići.\nMira Ljubijankić, potpredsjednica SDP-a, kazala je, pak, da se koalicija neće raskinuti i da svi vole vlast. Mirjana Malić, član Predsjedništva SDP-a, istakla je da se nada da Predsjedništvo stranke neće donijeti odluku koja će štetiti sigurnosti i stabilnosti BiH, te da ne misli da koalicija sa SDA šteti sigurnosti i stabilnosti zemlje kao što ni bilo koja koalicija koja znači garant opstojnosti šteti.


PREDLOG IZMENA ZAKONA O PRIVREDNIM DRUŠTVIMA: Ukida se vremensko ograničenje za otuđenje do 20 odsto sopstvenih akcija\nPredlogom izmena Zakona o privrednim društvima omogućava se Telekomu Srbije da zadrži 20 odsto sopstvenih akcija, navodi se u obrazloženju tog predloga koji je Vlada uputila Skupštini Srbije.\nTelekom Austrije zainteresovan je za Telekom Srbije, potvrdio je jedan portparol ove kompanije austrijskoj agenciji APA.\nPrema predlogu objavljenom na sajtu Skupštine Srbije (parlament.gov.rs), bez izmena zakona, sopstvene akcije Telekoma Srbije bi istekom roka od tri godine za prodaju bile poništene i tako bi se smanjio osnovni kapital tog preduzeća, uz negativni efekat i na imovinu Srbije.\nDodaje se da je imajući u vidu da je Telekom Srbije u većinskom državnom vlasništvu, ocenjeno da je opravdano da se uvede izuzetak i u konkretnom slučaju.\nVažećim Zakonom o privrednim društvima predviđeno je da tri godine nakon sticanja kompanija može da ima maksimalno do 10 odsto sopstvenih akcija.\nIzmenama zakona predviđeno je da akcionarska društva koja nisu na berzi mogu da zadrže do 20 odsto sopstvenih akcija i po isteku trogodišnjeg roka i uvodi se retroaktivno dejstvo te odredbe.\nTelekom Srbije potpisao je 30. decembra 2011. ugovor o otkupu 20 odsto akcija od grčke kompanije OTE za 380 miliona evra, što znači da je rok za prodaju sopstvenih akcija istekao krajem prošle godine.\nPovratno dejstvo predloženo je i za izmenu zakona kojom se određuje da pravo preče kupovine sopstvenih akcija javnog akcionarskog društva (onog koje je na berzi) imaju akcionari na dan donošenja odluke o ukidanju trogodišnjeg roka za prodaju.\nU obrazloženju je navedeno da je Ustavom Srbije predviđeno da zakoni ne mogu imati povratno dejstvo, ali da izuzetno pojedine odredbe zakona mogu imati povratno dejstvo, ako to nalaže opšti interes.\n"Povratnim dejstvom stvaraju se neophodni zakonski preduslovi za izbegavanje negativnih finansijskih posledica za Telekom Srbije i posredno sa Republiku Srbiju i ostale akcionare Telekoma", navodi se u obrazloženju.\nInteresovanje je, međutim, ograničeno, jer je Telekom Austrije sa mobilnim operaterom VIP mobajlom već etabliran na srpskom tržištu, kazao je neimenovani portparol.\nPredstavnik Telekoma Austrija, kompanije koja je u većinskom vlasništvu meksičkog milijardera Karlosa Slima, podseća da još nije pokrenuta nikakva procedura za prodaju Telekoma Srbije.\nVIP mobajl ima udeo od jedne petine na srpskom tržištu, i aktivan je samo u mobilnoj telefoniji, a Telekom Austrija već duže sledi strategiju da na tržištima na kojima je prisutan nudi i fiksnu telefoniju, kao što je to slučaj u Bugarskoj, Hrvatskoj i odnedavno u Makedoniji.\nTelekom Srbija bi se, prema tome, smatraju eksperti, odlično uklopila u poslovanje Telekoma Austrije.\nInače Telekom Austrije je već jednom, 2011. godine, učestvovao u pokušaju kupovine Telekoma Srbije, kada je iz Beča ponuđeno 1,1 milijardu evra za 51 odsto udela u srpskoj kompaniji, ali je vlada tada tražila 1,4 milijarde evra, navodi agencija APA.


Kredit za finansiranje MBA studija na IEDC Bled (Bled School of Management)\nFinansiranje MBA studija na IDEC Bled (Bled School of Management)\nBenjamin Franklin je rekao: "Investicija u znanje uvijek plaća najbolje kamate." Upravo zbog toga NLB Banka nudi posebnu ponudu za finansiranje studija na IEDC Bled – Bled School of Management.\nIEDC -Bled School of Management je pionir u pružanju inovativnog pristupa razvoju liderstva, inovativnog pristupa koji podstiče biznis lidere da se koriste novim i kreativnijim načinima da se izbore sa izazovima.\nUkoliko imate želju da daljnjim akademskim razvojem u sferi menadžmenta, lako možete finansirati svoj MBA studiji uz dugoročni namjenski kredit:\nNLB kredit za finansiranje MBA studija na IEDC Bled\n*EKS izračunat  na\nprimjeru kredita za klijenta statusa1, na max.iznos kredita 50.000 KM, obezbjeđen sudužnikom uz naznačenu kamatnu stopu i max. rok otplate , (3,3%na 5g i 4,1% na 10g) i troškove pribavljanja mjenice (5 KM)\n3,30% fiksna do 5 godina\n4,10% fiksna do 10 godina\nod 13 mjeseci do 10 godina\nKlijenti statusa 1\ndo 30.000 KM: lična mjenica dužnika\ndo 50.000 KM: sudužnik ili polica osiguranja za slučaj smrti\nBezgotovinski prenos iznosa kredita na račun IEDC Bled\nFaktura ili predračun IEDC Bled u visini odobrenog kredita\nPrimjeri izračuna zaokruženih mjesečnih anuiteta:\nKamatna stopa fiksna


Horoskop: BIK - Godisnji Horoskop 2012\nBIK - Godisnji Horoskop 2012\nVase ZVEZDANO nebo tokom 2011. godine, najavljuje veoma zanimljiva iskustva iz razlicitih zivotnih oblasti, ali i potrebu da prosirite svoj uticaj kroz poslovnu angazovanost. Uz ambicije koje imate potreban je i dobar splet okolnosti, a upravo period koji je pred Vama donosi niz dugo ocekivanih privilegija. Povoljni planetarni aspekti Vam pomazu da se opredelite za razlicite vidove licnog i poslovnog usavrsavanja. Posebno obratite paznju na razlicite mogucnosti putovanja i kroz razmenu informacija ili kontakte sa inostranstvom, kao dobru priliku da unapredite svoje iskustvo, saznanje, uspeh i drustveni polozaj. Uvericete se da najveci uspeh, zadovoljstvo ili sreca proizilazi iz skladnog odnosa sa blizom okolinom, tako da u narednom periodu potencirajte razne oblike udruzivanja i partnerstva. Ponekad je sve moguce ostvariti i promeniti, ali potreban Vam je neko kao inspiracija, podrska, izvor energije ili dobra tacka oslonca.


Vašington traži izveštaje o vojnoj saradnji Srbije i Rusije - Sputnjik Srbija\nVašington traži izveštaje o vojnoj saradnji Srbije i Rusije\n10:50 15.07.2017 (osveženo 12:05 15.07.2017) Preuzmite kraći link\nVisoki član Komiteta za spoljna pitanja Predstavničkog doma Eliot Endžel izjavio je da je Predstavnički dom američkog Kongresa usvojio meru kojom traži od Ministarstva odbrane izveštaje o rusko-srpskoj vojnoj saradnji.\n„Mera koju je Predstavnički dom danas usvojio deo je Zakona o nacionalnoj odbrani 2018.7“, saopštio je Endžel.\nOn je naveo da je Rusija nedavno poklonila Srbiji oružje vredno 600 miliona dolara, uključujući šest borbenih aviona mig-29 „Falkrum“, 30 tenkova T-72 i 30 oklopnih izviđačkih vozila BRDM-2.\nŠta će Bela kuća reći Vučiću — flert sa Rusijom ili EU\n„Iskreno, sve me više brinu izbori koje Beograd pravi kad je reč o vojnim i bezbednosnim pitanjima. Zato sam i napisao današnji amandman“, rekao je Endžel.\nKako je objasnio, SAD moraju pažljivije da analiziraju rusko-srpske vojne veze i procene njihove posledice po američku nacionalnu bezbednosnu politiku i članstvo Srbije u NATO-ovom Partnerstvu za mir, kao i posledice po susede Srbije.\nEndžel je zaključio da će predstojeći sastanak američkog potpredsednika Majka Pensa s predsednikom Srbije Aleksandrom Vučićem u ponedeljak biti dobra prilika da SAD iznesu svoju zabrinutost zbog pravca u kom Beograd ide kad je reč o bezbednosnoj politici.


Beta 10. novembra 2017. 18:55\nUčesnice tribine su upozorile da te devojčice od detinjstva uče u porodici da moraju da slušaju muža predstavljajući im sve kao deo tradicije, preneo je informativni portal 021 (021.rs).\n„Devojčice se vaspitavaju tako da misle da tako treba i mora da bude i već sa 12 godina krene potraga za kupcem. Treba raditi na edukaciji i na tome da se ova tradicija prekine, da devojčice, devojke same imaju pravo da odluče kada i da li će se udavati i za koga“, kazala je Pava Novakov Čabrilovski.\n„Možda bi trebalo povećati i kazne roditeljima koji prodaju svoju decu. Takodje, traba raditi i sa decom u nižim razredima škole, već u četvrtom-petom razredu“, kazala je Vesna Čerimović.


MUP Srpske: Obilježen Međunarodni dan sjećanja na policajce nastradale na dužnosti - Glas Srpske\nSrna 07.03.2021 11:38\nBANjALUKA - Ministarstvo unutrašnjih poslova (MUP) Republike Srpske danas je povodom 7. marta, Međunarodnog dana sjećanja na policijske službenike koji su nastradali na dužnosti, odalo počast kolegama, prisjećajući se njihove žrtve i hrabrosti.\nTim povodom, minutom ćutanja kadeti 22. klase Osnovne policijske obuke Policijske akademije i osme klase za pripadnike SAJ-a odali su počast za u ratu stradala 782 pripadnika MUP-a Srpske i policajcima koji su nastradali vršeći svoju dužnost prilikom redovnih intervencija s ciljem zaštite građana.\nPredstavnici policijskih uprava Prijedor i Zvornik položili su cvijeće na grob policijskog službenika Slađenka Tubina u Prijedoru i mjesto pogibije policajca Dragana Đurića u Zvorniku, koji su ubijeni prilikom vršenja svoje dužnosti.\nPolicijski službenik Slađenko Tubin ubijen je u aprilu 2019. godine prilikom smirivanja slučaja porodičnog nasilja, a policijski službenik Dragan Đurić ubijen je u aprilu 2015. godine prilikom terorističkog napada na Policijsku stanicu u Zvorniku.\n“Sjećanje na naše kolege koji su stradali dok su profesionalno i hrabro izvršavali svoje poslove i zadatke vječno ćemo njegovati. Nikada nećemo zaboraviti njihovu žrtvu, kao ni žrtvu onih koji su u ratu dali dali svoje živote”, ističe se u saopštenju MUP-a Republike Srpske.


Naša misija | Gruža Agrar\nOsnovna sadašnja misija GRUŽA AGRAR je proizvodnja i razvoj opreme za voćarstvo – protivgradne opreme za zaštitu, kao i radne i transportne opreme za voćarstvo visokog kvaliteta.\nPored ove osnovne misije, GRUŽA AGRAR učestvuje u pružanju usluga mašinske sadnje voćnjaka, usluga mašinskog utiskivanja stubova i ankera i usluga ugradnje sistema protivgradne zaštite.\nTakođe GRUŽA AGRAR pruža usluge obuke na terenu korisnika opreme za protivgradnu zaštitu pogledu postupaka korišćenja i održavanja sistema protivgradne zaštite.\nNamera preduzeća je da postane vodeća regionalna kompanija za proizvodnju, isporuku i ugradnju protivgradne, radne i transportne opreme visokog kvaliteta sa plasmanom svojih proizvoda u zemlji i inostranstvu.\nVizija preduzeća je da organizacionim poboljšanjima i sertifikacijom sistema kvaliteta kao i dolaskom do CE znaka za svoje proizvode, postane važan izvoznik opreme u zemlje iz okruženja i ostale zemlje.\nVizija preduzeća je da postepeno postane vodeći centar za edukaciju u oblasti voćarstva i kompanija koja objedinjava za zajednički plasman voća proizvođača iz Gružanskog regiona.\nGrađenjem neposrednog odnosa sa punim uvažavanjem kupaca, zaposlenih, dobavljača i šire društvene zajednice vizija GRUŽA AGRAR je da uspostavi sistem koji će karakterisati stalno poboljšanje, održivi razvoj i stabilna pozicija na tržištu.


DVERI uzvraćaju udarac: "Boris Tadić je prošlost"! -\nDVERI uzvraćaju udarac: „Boris Tadić je prošlost“!\nPovodom izjave „u kojoj bivši predsednik Srbije Boris Tadić napada politiku Srpskog pokreta Dveri, iznoseći niz neistina i negativnih kvalifikacija, GrO pokreta u Kragujevcu još jednom ističe nužnost spuštanja tenzija između opozicionih stranaka“, kaže se u saopštenju.\n-Iako dobro poznajemo retoriku „demokrate“ čiji su najbliži kadrovi listom preleteli u SNS, duboko verujemo da je Tadić svoju izjavu izneo bez želje da uvredi članove i simpatizere Dveri, ali i razumemo da neguje bojazan od lične odgovornosti za stanje u Srbiji kakvo danas imamo. Ova bojazan je opravdana i svakako će na red doći i analiza njegove uloge u formiranju nakaradne vlasti kakvu danas imamo. Promena sistema za koju se zalaže SP Dveri mnogima ne odgovara, a nažalost u tom korpusu je i gospodin Tadić- kaže se u saopštenju i ističe „da građani Srbije dobro pamte Tadićevo „istorijsko pomirenje“ sa SPS i reanimaciju politike koja je, po svim kriterijumima, zaslužila da ode na smetlište istorije“.\n-Umesto lustracije, Tadić je politici čije smo i danas žrtve, dao veštačko disanje. Srbija to svakako neće da zaboravi. U tom smislu i kragujevački GrO kao i same Dveri trudiće se i ubuduće da svoje aktivnosti usmere na smenu gradske i republičke vlasti, bez osvrta na političare iz prošlosti izuzev u delu njihove krivične, moralne ili istorijske odgovornosti-kaže se u saopštenju.


Izvor: MozzartSport.com, 03.Jul.2020, 11:34\nDevin Marbl na radaru crno-belih\nPartizan je, posle odlaska Korija Voldena, rešio goruće pitanje prvog plejmejkera za narednu sezonu. Crno-beli su potpisali ugovor sa Kodijem Milerom-Mekintajerom, i počeli aktivnosti u letnjem prelaznom roku. Bura se očekuje posle imenovanja Vlade Šćepoanovića za novog trenera najtrofejnijeg srpskog kluba.\nMediji iz Turske su danas objavili informaciju da je Partizan jako zainteresovan za krilnog košarkaša Virtusa iz Bolonje, Devina Marbla. Reč je o nekadašnjem velikom projektu,od koga se očekivalo da zablista u NBA lige, pošto ga je izabrao Denver Nagets.\n21:39: Policija u Belorusiji i večeras silom rasterala demonstrante\n21:39: Tadić o Udruženoj opoziciji: Nemam nameru da ulazim u nejasne p...\n21:39: Policija u Belorusiji i večeras silom rasterala demonstran...\n21:38: Evropska agencija poziva na mere zbog ponovnog širenja korona vi...\n21:38: Novi PCR aparat u Institutu za javno zdravlje\n21:37: Društvene mreže zabranile snimak kako projektil pada na Bejrut ...\n21:35: (VIDEO) RASKID! NADA MACURA JE PONOVO SOLO "Partner nije obraćao...\n21:34: Zemljotres jačine 5,7 stepeni Rihtera pogodio sever Hondurasa\n21:03: "Pitanje je da li ćemo uopšte dobiti vakcinu, a ne kada ćemo j...


4 ključna pravila zdrave ishrane - Men`s Health\n4 ključna pravila zdrave ishrane\n1. MANJE UGLJENIH HIDRATA\nPokušajte da unos ugljenih hidrata svedete na minumum i ograničite njihovu količinu na 40 grama dnevno, a redukovanje ugljenih hidrata započnite izbacivanjem sokova, jer sadrže šećere koji se duže zadržavaju u organizmu nego čvrsta hrana.\nNaučnici sa Tulane Univerziteta nedavno su otkrili da su ljudi, koji su redukovali unos ugljenih hidrata i jeli više masti (najmanje 40 posto ishrane su sadržale masti), brže mršavili nakon godinu dana ovakvog načina ishrane. Kada telo nema dovoljno ugljenih hidrata, sagorava masti kako bi obezbedilo energiju, a redukovanje unosa ugljenih hidrata takođe može da smanji nivo šećera u krvi i krvni pritisak, kao i rizik od kardiovaskularnih bolesti.\n2. VIŠE VOĆA I POVRĆA\nNaučnici su zaključili da ljudi koji jedu pet porcija voća i povrća dnevno smanjuju sve rizike smrtnosti u odnosu na ljude koji jedu manje porcija ili uopšte ne konzumiraju voće i povrće.\nSve vrste voća i povrća dolaze u obzir, a mi vam predlažemo narandže, bobičasto voće i paradajz kao najdelotvornije.\n3. PIJTE ZELENI ČAJ\nZeleni čaj je jedan od sigurnih puteva do boljeg zdravlja celokupnog organizma. „Katehin, koji se nalazi u zelenom čaju, pomaže sagorevanju kalorija i poboljšava imunitet i stanje vašeg mozga. Može i da odloži kognitivni pad koji dolazi sa godinama i starenjem.“, kaže Liz Applegate.\nZeleni čaj ublažava anksioznost, smiruje, poveća vašu energiju, održava vas vitkim i poboljšava vašu memoriju. Katehin takođe može da se pronađe u crvenom vinu i pasulju.\nPročitajte i: Moždane funkcije i čaj\n4. MANJE ŠEĆERA\nSvi znamo da je šećer neprijatelj našeg zdravlja i vitke linije, ali sada naučna istraživanja otkrivaju da samo jednonedeljno konzumiranje brze hrane i namirnica sa visokim sadržajem šećera, mogu negativno da utiču na vašu memoriju. Šećer je uzrok nastanka dijabetesa, a neke studije ukazuju da može da izazove srčana oboljenja i smrt.\nPročitajte i Koje namirnice (ne) treba da se seku nožem?\nIzbacite šećere iz ishrane i bićete srećniji i živećete duže. Ponovo apelujemo da prvenstveno izbacite konzumiranje sokova, budući da sadrže mnogo šećera.\nTags: Ishrana, povrće, šećer, ugljeni hidrati, voće, zdrava hrana, zeleni čaj\nPrevious 6 novih pravila zdrave ishrane\nNext 3 napitka od meda i cimeta koji će vam pomoći da smršate


EU kritikuje ubrzano odobrenje vakcine Fajzer/Biontek u Velikoj Britaniji | EurActiv Serbia\nEvropska unija kritikovala je odluku Velike Britanije da ubrzano odobri vakcinu kompanija Fajzer i Biontek protiv korona virusa, tvrdeći da je njen pristup temeljniji, dok su zdravstveni stručnjaci SAD pozdravili taj potez Londona kao signal američkim zvaničnicima da slede njihov primer. Procena podataka testiranja vakcine Fajzer/Biontek treba da počne i u Srbiji, pošto su te kompanije predale dokumentaciju za njenu registraciju.\nVelika Britanija je prva zemlja Zapada koja je odobrila vakcinu protiv kovid-19. Odluka je doneta 2. decembra, po veoma brzom, hitnom postupku odobrenja, koji je omogućio britanskoj regulatornoj agenciji za lekove da privremeno odobri vakcinu samo 10 dana pošto je počela da razmatra podatke kliničkih ispitivanja.\nEvropska agencija za lekove (EMA), koja je zadužena za odobrenje vakcine protiv korona virusa u EU, saopštila je da je njen duži postupak odobravanja prikladniji, jer je zasnovan na više dokaza i zahteva više provera od procedure po hitnom postupku koju je izabrao London.\nEMA je 1. decembra saopštila da će do 29. decembra odlučiti da li će dati uslovno odobrenje za vakcinu američke kompanije Fajzer i njenog nemačkog partnera Biontek.\nPortparol Evropske komisije izjavio je da je procedura koju sprovodi EMA "najefektniji regulatorni mehanizam koji svim građanima EU garantuje pristup bezbednoj i efikasnoj vakcini", pošto je zasnovana na više dokaza.\nEMA je 6. oktobra pokrenula kontinuirani pregled preliminarnih podataka iz ispitivanja kompanije Fajzer. To je procedura koju ta agencija koristi u vanrednim situacijama kako bi ubrzala potencijalno odobravanje, koje obično traje najmanje sedam meseci od prijema kompletnih podataka. Procedura podrazumeva da se podaci iz tekućih ispitivanja učine dostupnim čim budu spremni, a ne da se čeka kraj studije.\nBritansko regulatorno telo je svoj kontinuirani pregled podataka počeo 30. oktobra i analizirano je manje podataka nego što je dostupno evropskoj agenciji.\n"Ideja nije da budete prvi, nego da imate bezbednu i efikasnu vakcinu", izjavio je nemački ministar zdravlja Jens Špan.\nUpitan o hitnoj proceduri koju je sprovodila Velika Britanija, Špan je rekao da su zemlje EU izabrale temeljniju proceduru da bi se povećalo poverenje u vakcine.\nPoslanici Evropskog parlamenta su bili još otvoreniji u kritikovanju odluke Londona.\n"Smatram da je to problematična odluka i preporučujem članicama EU da ne ponavljaju proces na isti način", izjavio je Peter Lize, evroparlamentarac koji je član partije nemačke kancelarke Angele Merkel.\n"Nekoliko sedmica temeljne procene EMA je bolje od užurbane autorizacije vakcine", ocenio je Lize.\nPrema propisima EU, vakcinu Fajzera mora da odobri EMA, ali članice Unije mogu da koriste procedure za vanredne situacije koje im omogućavaju da na svojoj teritoriji distribuiruju vakcinu za privremenu upotrebu.\nAmerički zdravstveni stručnjaci su, sa druge strane, pozdravili odobrenje vakcine američke kompanije u Velikoj Britaniji.\n"Ovo bi trebalo da bude vrlo ohrabrujuće. Nezavisno regulatorno telo u drugoj zemlji je ocenilo da je ova vakcina bezbedna i efikasna za nas", izjavio je američki sekretar za zdravstvo Aleks Azar za Foks biznis netvork.\nOdluka Londona će takođe verovatno izvršiti "mali pritisak" na američke regulatore da brzo deluju, smatra Kirsten Hoknes, stručnjak za imunologiju i virusologiju na Univerzitetu Brajant na Roud Ajlandu.\nDirektor američkog Centra za prevenciju i kontrolu bolesti Robert Redfild upozorio je 2. decembra da će pandemija tek izazvati najmračniju zdravstvenu krizu tokom narednih nekoliko meseci, pre nego što vakcina bude dostupna široj populaciji.\nRedfild je pozvao na strože poštovanje preventivnih mera kako bi se usporilo širenje virusa, od kojeg u SAD umire više od 2.000 ljudi dnevno, upozorivši da zdravstvenom sistemu preti kolaps.\n"Realnost je da će u decembru, januaru i februaru biti teška vremena", rekao je Redfild. "Zaista verujem da će to biti najteže vreme u istoriji javnog zdravstva ove zemlje".\nOd početka pandemije od kovida-19 umrlo je više od 270.000 Amerikanaca.\nDokumenta za vakcinu stigla i u Srbiju\nКompanije Fajzer i Biontek predale su dokumentaciju za registraciju vakcine protiv korona virusa u Srbiji, prenela je 3. decembra Radio-televizija Srbije.\n"Mi moramo kao regulator da potvrdimo da li je to zaista tako kao u dokumentima i da li ima osobine koje se zaista tvrde", istakao je Zelić i dodao da je najbitnije da se utvrdi da su vakcine bezbedne za građane.\nZelić je kazao je da bi bilo najbolje da Srbija ima nekoliko vakcina, jer će onda moći i kritički da ih procenjuju.


Đerlek: Menjamo strategiju vakcinacije u Tutinu, idemo "po dubini" do svakog sela - Društvo - Dnevni list Danas\nPočetna » Društvo » Đerlek: Menjamo strategiju vakcinacije u Tutinu, idemo „po dubini“ do svakog sela\n„Jedan punkt u Domu zdravlja nije dovoljan da bude više od 8,8 odsto, očekujemo pomoć lokale samouprave. Moramo da obiđemo sela, ima 94 zaseoka, preko 740 kilometara kvadratnih, velika je opština treba stići do svakog sela i čoveka i razgovarati“, naglašava Đerlek.\nKako navodi RTS, Đerlek je rekao da antivakcinalni lobi nema nikakve šanse, koliko god da je jak, ukoliko se državni sistem dobro organizuje.\n„Strategija je da idemo po dubini, da se vakcinišu ljudi gde žive i kad imaju vremena. Nemoguće da čovek koji živi daleko ispoštuje termin i dođe na vakcinu. Kad krenemo sa novom organizacijom i vakcinalnim punktovima iz sela u selo, mislim da ćemo uspeti da popravimo rezultat“, ističe državni sekretar Ministarstva zdravlja.\nPodseća da je u Srbiji, prema preseku od subote u 22 sata, dato više od četiri miliona doza vakcina, a revakcinisanih je 2.279.000 građana.\nepidemijaKorona virusMirsad ĐerlekpandemijatutinvakcinacijaBeograd\nJedno reagovanje na “Đerlek: Menjamo strategiju vakcinacije u Tutinu, idemo „po dubini“ do svakog sela”\n16. maja 2021. u 11.06\nLobi ste vi instruisan od farmaceutske industrije. Vakcinisaćete stare ljude koji ne dolaze u kontakt ni sa kim i time im ugroziti život.


U sklopu projekta „Podsticanje održivog organizacionog razvoja OCD-a na Kosovu“, projekat koji finansira Evropska unija, a kojim upravljaju Kancelarija EU na Kosovu, Forum za građansku inicijativu – FIQ i Institut za razvojnu politiku – INDEP, organizirana je obuka sa OCD u upravljanju projektnim ciklusom.\n26 organizacija civilnog društva koristilo je ovu obuku u cilju povećanja vještina učesnika u upravljanju projektnim ciklusom i pružanja im vještina potrebnih za identifikaciju potreba i pripremu adekvatnih projektnih prijedloga.\nDole navedeno mozete pronaci dokument o obuci\nKONSULTATIVNOJ RADIONICI SA ORGANIZACIJAMA GRAĐANSKOG DRUŠTVA NA KOSOVU\nU sklopu projekta „Podsticanje održivog organizacionog razvoja OCD-a na Kosovu“, projekat koji finansira Evropska unija, a kojim upravljaju Kancelarija EU na Kosovu, Forum za građansku inicijativu – FIQ i Institut za razvojnu politiku – INDEP, organizovali su konsultativnu radionicu sa preko 50 organizacija građanskog društva na Kosovu.\nSvrha ove radionice bila je da se utvrde glavni problemi sa kojima se OGD suočavaju u oblastima koje su predmet njihovog fokusa, relevantni akteri, potencijalan doprinos individualnih organizacija u rešavanju hitnih stvari, kao i prilike za stvaranje koalicija između OGD radi zajedničkog rešavanja tih stvari. Štaviše, od OGD, koje su radile zajedno u sedam različitih radnih grupa, očekivalo se da osmisle dugoročne ideje i rešenja za glavne probleme koji karakterišu određeni sektor.\nUčesnici su prepoznali glavne stvari u sedam prioritetnih oblasti od 10 koje su prvo izabrane, a koje su dobile prioritet na osnovu nalaza elektronske ankete koju su organizatori podelili pre održavanja radionice.


Afrički migranti protestuju u Jerusalimu, fotoarhiv\nIzrael bi trebalo da odustane od plana da na silu pošalje desetine hiljada izbeglica nazad u Afriku, saopšteno je iz Visokog komesarijata Organizacije UN za izbeglice (UNHCR).\nU saopštenju se navodi da bi određeni broj izbeglica mogao da bude preseljen u evropske i druge zemlje.\nIzrael je 3. januara saopštio da će platiti ilegalnim afričkim migrantima da napuste zemlju, uz pretnju kaznom zatvora ukoliko budu uhvaćeni u zemlji nakon kraja marta meseca.\nVelika većina migranata u Izrael je stigla iz Eritreje i Sudana, bežeći kako od rata i progona, tako i od ekonomske situacije u tim zemljama.\nIzrael većinu afričkih migranata smatra ekonomskim migrantima.\nPrema planu izraelske Vlade, migrantima bi bilo ponuđeno 3.500 dolara, kao i avionska karta za povratak u svoju državu ili u zemlje "trećeg sveta" Ruandu i Ugandu.\n"Još jednom pozivamo Izrael da odustane od politike slanja Eritrejaca i Sudanaca u podsaharsku Afriku", izjavio je visoki komesar UN za izbeglice Vilijam Spindler novinarima u Ženevi.\nSpindler je dodao da u Izraelu živi oko 27.000 Eritrejaca i 7.700 Sudanaca, ali da je od 2009. godine samo njih 11 dobilo status izbeglice.\n"Voleli bismo da vidimo da Izrael pronađe zakonitu alternativu za ove ljude, kroz njihovo preseljenje u druge zemlje i voljni smo da pomognemo", zaključio je Spindler.


Načelnik opštine Sokolac na događaju visokog nivoa u organizaciji Ambasade Švedske u BiH – Milovan Cicko Bjelica\nNačelnik opštine Sokolac Milovan Bjelica na poziv predstavnika Razvojnog programa Ujedinjenih nacija (UNDP) i Ambasade Švedske u BiH, 06. novembra prisustvovaće događaju visokog nivoa „Pamtni rast za novu klimatsku realnost“. Događaju će prisustvovati i Njeno kraljevsko visočanstvo princeza Viktorija, prestolonasljednica i gospođa Isabela Lovin, ministarka za okoliš i klimu i zamjenica Premijera u Vladi Švedske, koje će se ovom prilikom obratiti prisutnima.\nNa otvaranju događaja govoriće i Njegova ekselencija ambasador Johan Satler, šef i specijalni predstavnik EU, ministar vanjske trgovine i ekonomskih odnosa BiH Mirko Šarović, ministarka za prostorno uređenje, građevinarstvo i ekologiju u Vladi Republike Srpske Srebrenka Golić, rezidentna predstavnica UNDP-a u BiH Steliana Nedera i Edita Đapo ministarka okoliša i turizma Federacije Bosne i Hercegovine.\nKako stoji u pozivu, u okviru događaja održaće se debata na temu politika zelenog rasta, boljeg kvaliteta zraka, pametnih rješenja za gradove i investicije u energetsku efikasnosti okupljajući učesnike iz javnog, privatnog, nevladinog sektora i međunarodnih organizacija u zemlji. Događaj će biti propraćen izložbom i sajmom na kojem će biti predstavljene inovativne ideje, inicijative i projekti koje podržava Vlada Švedske.\nDogađaj visokog nivoa „Pametni rast za novu klimatsku realnost“ biće održan u velikoj sali Parlamentarne skupštine BiH sa početkom u deset časova.\nNjeno Kraljevsko Visočanstvo princeza prstolonasljednica Viktorija buduća je šefica države, a uloga šefa države u Švedskoj znači najistaknutiji predstavnik zemlje u odbrani i odnosima s drugim državama.


Kontraofanziva ukrajinskih snaga kod Izjuma, Rusija upozorava na posledice ako Švedska i Finska uđu u NATO - Izazov\nRadio-televizija Srbije\t 15. maja 2022. 05:41\nUkrajinske snage krenule su u kontraofanzivu nedaleko od grada Izjuma, koji je pod kontrolom ruskih snaga, rekao je guverner regije Harkov Oleh Sinegubov.\nGradonačelnik Harkova Igor Terehov rekao je da su se Rusi povukli iz područja grada u pravcu ruske granice i da se stanovništvo vraća.\nKada je reč o mogućem ulasku Švedske i Finske u NATO, Rusija je upozorila da će reagovati ako se najave ostvare.\nMoskva će preduzeti adekvatne mere predostrožnosti ukoliko NATO rasporedi nuklearne snage i infrastrukturu duž ruske granice, kaže zamenik ruskog ministra spoljnih poslova Aleksandar Gruško.\nRuski predsednik Vladimir Putin preneo je u telefonskom razgovoru finskom kolegi Sauliju Ninisteu da bi bila greška da Helsinki odustane od neutralnog statusa i pridruži se NATO-u, saopštio je Kremlj.\nUprkos pozivima američkog predsednika Džoa Bajdena da zemlje jugoistočne Azije zauzmu čvršći stav po pitanju rata u Ukrajini, specijalni samit SAD-ASEAN završen je bez osude ruske invazije na Ukrajinu.\nIstovremeno, zemlje članice Grupe sedam najrazvijenijih zemalja, nakon sastanka u Nemačkoj, pozvale su države Zapadnog Balkana da potpuno usklade svoje spoljne politike sa EU, uključujući sankcije Rusiji i njihovu primenu.


Napad na demonstrante u Jemenu\nPolicija u Jemenu je pucala na demonstrante u Taizu, južno od prestonice Sane. Očevici i bolničko osoblje kažu da je danas ranjeno više od deset ljudi, kada je policija upotrebila bojevu municiju i suzavac da bi rasterala masu.\nLideri jemenske opozicije su juče apelovali na predsednika Alija Abdulaha Saleha da prepusti vlast svom potpredsedniku i povuče se. To je prvi put da je opozicija iznela predlog koji bi mogao da dovede do završetka proteste koji su počeli krajem januara. Prema predlogu opozicije, Salehov potpredsednik bi privremeno preuzeo predsednička ovlašćenja i nadgledao reorganizaciju armije i bezbednosnih snaga.\nPredsednik Saleh nudi da preda vlast posle izbora, verovatno pre kraja svog sadašnjeg mandata 2013. Saleh je na vlasti već 32 godine. Jemenska opozicija takođe traži uspostavljanje predsedničkog saveta koji bi vodio zemlju tokom šestomesečnog prelaznog perioda.


Porast cena industrijske proizvodnje za 0,6 posto › Made-in-Germany.rs\nProizvođačke cene industrijskih proizvoda povećane su u julu u Srbiji za 0,6 procenata u donsu na jun mesec, pokazuju podaci Republičkog zavoda za statistiku (RZS). Pri tome su proizvodne cene najviše povećane u prečišćavanju i distribuciji vode za 8,4 posto, u proizvodnji hemikalija 2,4 posto, u eksploataciji uglja 2,3 posto, proizvodnji derivata nafte 2 posto, a u proizvodnji osnovnih metala za 1,1 posto, prenosi agencija „Tanjug“.\nPo podacima RZS-a, zabeležena su i dva sniženja proizvođačkih cena, i to u eksploataciji prirodnog gasa za 2,6 posto i u proizvodnji papira i papirnih proizvioda za 0,5 procenata.\nProizvođačke cene su od početka godine u proseku uvećane za 1,6 posto, a najviše u prečišćavanju i distribuciji vode za 14,5 posto, u proizvodnji hemikalija za 5,8 posto i u proizvodnji derivata nafte za 5 posto.\nProizvodne cene su istovremeno smanjene u proizvodnji odevnih predmeta za 2,8 posto, u prozvodnji papira i papirnih proizvoda za 2,3 posto, kao i u proizvodnji sirove nafte i gasa za 0,3 posto.\nOd MiG na 13/08/2014 / Finansije, Industrija / Ostavite komentar


Takmičari iz Titela najbolji na "Zlatnom kotliću" Udruženja paraplegičara „Banat“\nČlanovi Udruženja paraplegičara „Banat“ iz Zrenjanina su i ove godine na motelu „Šumica“, uspešno organizovali tradicionalno takmičenje u kuvanju riblje čorbe „Zlatni kotlić”.\nTakmičenje ima tradiciju dugu preko dvadeset godina, sa ciljem da paraplegičari pokažu svoje kulinarsko umeće, ali i da upoznavanjem svoje sredine i družeći se sa sugrađanima, izađu iz zatvorenih prostora.\nNa kulinarskom nadmetanju učestvovalo je 17 udruženja paraplegičara i penzionera iz više gradova Srbije. Zanimljivo je da je ovogodišnje takmičenje imalo i međunarodni karakter, jer je na njemu učestvovala i ekipa iz mesta Brčko, koje se nalazi u Bosni i Hercegovini, ali i jedan paraolimpijski stonoteniser iz Urugvaja, koji se nalazi na pripremama u Novom Sadu.\nNajukusniju riblju čorbu spremili su predstavnici Udruženja paraplegičara „Tisa” iz Titela, drugo mesto je pripalo Udruženju penzionera „Gradnulica”, dok su treće mesto osvojili domaćini, članovi Udruženja paraplegičara „Banat” iz Zrenjanina.\nOrganizatori su se zahvalili Ministarstvu za rad i socijalna pitanja Republike Srbije, gradu Zrenjaninu i svim sponzorima na pomoći i nesebičnoj podršci.\nFoto: Damir Nović, Ilija Đurašinović\nTagovi udruzenje paraplegicaraudruzenje paraplegicara banatVesti Zrenjaninzrenjanin


Kovačević: Odbor uzdržan prilikom formiranja liste kandidata, ponovljen javni poziv za izbor članova Savjeta Radija Bijelo Polje\nPostupak izbora članova Savjeta Lokalnog javnog emitera Radija Bijelo Polje vraća se na ponovnu proceduru, saopštio je predsjednik Odbora za izbor i imenovanje Skupštine Opštine Bijelo Polje, Milko Kovačević. Kako se navodi u saopštenju dostavljenom redakciji Radija Bijelo Polje, članovi Odbora su bili uzdržani prilikom formiranja liste kandidata za izbor Savjeta na bazi informacije dobijene od skupštinske službe i pravničkog tumačenja.\n''Članovi Odbora su jednoglasni u stavu da ne treba ostavljati ni najmanju dilemu u pogledu ispunjenosti uslova za članstvo u Savjetu lokalnog javnog emitera. Tim prije što se ta dilema pojavljuje kod tri od ukupno sedam prispjelih kandidatura'', navodi se u saopštenju predsjednika Odbora.\nPrema Kovačevićevim navodima, Odbor očekuje da se na ponovljeni javni poziv pored već prijavljenih kandidata, prijave i novi koji svojim imenom, stručnim i moralnim kvalitetom garantuju uspješno upravljanje Lokalnim javnim emiterom.


Dodik: SNSD reorganizuje svoju strukturu - FILTER\nDodik: SNSD reorganizuje svoju strukturu\n“Uvjeren sam da će to ljudi prepoznati, ali razumijem neku vrstu i nezadovoljastva. Ekonomija Republike Srpske raste i imaćemo priliku da pokažemo naše umijeće i na drugim pitanjima”, rekao je Dodik sinoć za RTRS.\n“Evropa koja se predstavlja demokratskom pokušava reći da Šiptari na Kosovu imaju pravo, a da mi ovdje nemamo pravo. Republika Srpska ne može da bude kompenzirana za Kosovo i neće biti kompenzirana. To će biti naša odluka ovdje uz potpuno razumijevanje jer se nikada predsjednik Srbije Aleksandar Vučić nije ponašao sa pozicije naredbodavca”, istakao je Dodik.\n“Po Dejtonu nema unutrašnji suverenitet, već ima međunarodni subjektivitet”, rekao je Dodik, ističući da izvorni Dejton nije predvidio nijedno ministarstvo koje pokriva BiH.\nTags: Milorad Dodik SNSD\nPrethodna RTRS snima dokumentarni film o stradanju Srba u selu Ledići\nSledeća Ambasada Rusije: Bez odobrenja Savjeta bezbjednosti UN-a visoki predstavnik biće nelegitiman


Sud u Beogradu vratio optužnicu u predmetu Štrpci – Volim Podgoricu\nPočetna/NOVOSTI/Društvo/Sud u Beogradu vratio optužnicu u predmetu Štrpci\nKrivično vanpretresno vijeće Odeljenja za ratne zločine Višeg suda u Beogradu naredilo je da Tužilaštvo za ratne zločine ponovo donese naredbu o dopuni istrage u predmetu Štrpci, radi boljeg razjašnjenja stanja stvari, kako bi se ispitala osnovanost optužnice, saopšteno je danas iz ovog suda.\nKako je navedeno, Tužilaštvo će morati da donese naredbu za ratne zločine o dopuni istrage protiv okrivljenih Gojka Lukića, Ljubiše Vasiljevića, Duška Vasiljevića, Jovana Lipovca i Dragane Đekić i nakon što je sprovedena dopuna istrage.\nNakon te naredbe, Tužilaštvo za ratne zločine dana dostavilo je tom sudu optužnicu podignutu protiv navedenih lica, kojom se istima stavlja na teret da su počinili ratne zločine protiv civilnog stanovništva.\nU saopštenju koje je prenio Tanjug navodi se da je Viši sud u Beogradu postupio je u skladu sa svojim ovlašćenjima “radi boljeg razjašnjenja stanja stvari, kako bi se ispitala osnovanost predmetne optužnice, a samim tim i postojanje opravdane sumnje da su okrivljeni učinili krivično djelo koje im se u ovom postupku stavlja na teret”.\noptužnica Štrpci Viši sud u Beogradu\nItalija snažno podržava evropsku i evroatlantsku perspektivu Crne Gore


Višesatna čekanja na aerodromima zbog kovid sertifikata\n1. jula, 2021 Vesti iz Sveta Napišite komentar\nKako prenosi Tanjug, udruženje najvećih evropskih vazduhoplovnih kompanija i aerodroma upozorilo je da će doći do haosa i višesatnog čekanja. Moguće gužve najavljene su zbog trenutne loše koordinacije između zemalja nakon puštanja u promet digitalne potvrde EU od Kovida-19.\nKako zbog neiskustva zaposlenih sa novim sistemom digitalnih sertifikata na aerodromima, isto tako i zbog čitave procedure sistema koje će izazvati velike gužve, najveće evropske vazduhoplovne kompanije očekuju brzo rešenje koordinacionog sistema.\nOvako nešto se i moglo očekivati jer od početka krize sami smo svedoci velikog broja nelogičnosti i donošenja odluka evropskih vlasti za koje službenici nisu bili spremni. Zbog toga da bi bili sigurni da ćete stići za vaš avion krenite na aerodrom ranije.\nTagovi: evropski digitalni kovid - gužve na aerodromima - sertifikat - vazduhoplovne kompanije


Vesti online / Vesti / Ex YU / Dodik: Ma kakav rat, mora da se sačuva mir\n- Ma kakav rat, nema od rata ništa. Globalni razvoj situacije u tom pogledu mogao bi možda nešto da ovde nama isporuči, ali ovi unutrašnji naši odnosi ne mogu proizvesti takvu vrstu priče. Mi nismo lišeni gluposti zvane terorizam, ali rat neki građanski, među ljudima ovde, nije moguć - istakao je Dodik.\nKako kaže, tako shvata i svoju ulogu - upravo da se, bez obzira na teške političke teme, sačuva prvenstveno mir i da se ljudima da mogućnost da odlučuju, ali i da bi jednako pogubno za sve bilo nekakva eskalacija.\nDodao je da je u "FBiH kroz medije stvorena priča da RS danonoćno radi nešto loše".


Humanitarni centar “Duga” otvara savetovalište za građane\nObjavljeno 21.01.2018. u 18h\nHumanitarni centar „Duga“ je nestranačko i neprofitno udruženje građana, koje je osnovano 2003. godine sa ciljem da se unapredi kvalitet života osoba sa mentalnim poteškoćama.\nČlanovi ovog udruženja bave se i pomažu mladima sa poremećajem ponašanja, osobama u krizi (depresija, anksioznost), samohranim majkama, starijim osobama i porodicama koje u svom sastavu imaju osobu obolelu od mentalnih bolesti. Pored dosadašnjih aktivnosti, novina u okviru centra je otvaranje savetovališta koje će početi da radi sredinom februara.\n„Ciljevi humanitarnog centra Duga su reintegracija osoba sa mentalnim poteškoćama u društvo, njihova duga i stabilna remisija, smanjenje zavisnosti od socijalnih ustanova, kao i ostvarenje socio-ekonomskih prava osoba sa mentalnim poteškoćama. Aktivnosti kojima se bavimo jesu svakodnevni rad kroz radionice, učestvovanje u različitim manifestacijama u gradu, obeležavanje Svetskog dana Mentalnog zdravlja, izdavanje godišnjeg biltena u kojem je prikazan rad naših korisnika kao i rad naših saradnika i stručnog osoblja. Takođe sarađujemo sa udruženjima koja se bave sličnom tematikom, i jednom godišnje naši korisnici idu na izlet. Ostvarili smo lepu saradnju sa marketima „Maxi“ u okviru „Banke hrane“ , kao i saradnju sa Osnovnom školom „ 9.maj“ .“ – kaže Svetlana Živković, menadžerka Humanitarnog centra „Duga“.\nCentar pruža usluge savetovanja, podrške, informisanja, i različite vidove rehabilitacionog tretmana za psihičke poremećaje. Kada se ukaže potreba, takođe su dostupne usluge socijalnog radnika, defektologa, psihologa, i psihijatra. Rad sa gradjanima odvija se kroz različite vrste radionica, koje vode članovi stručnog tima centra.\nU ovom centru očekuju da će budućim savetovalištem dodatno pomoći gradjanima i podići svest o potrebi da se problemi rešavaju uz podršku i pomoć stručnih ljudi.\n„Novina u okviru našeg centra je konsultativno savetovalište. Naši stručni saradnici biće u mogućnosti da odgovore na pitanja i daju savete svim zainteresovanim gradjanima. Informacije će pružati putem telefona, mejla, ili direktnim dolaskom u naše prostorije u Makedonskoj 11. Biće pokrivene oblasti koje se tiču unapredjenja mentalnog zdravlja, problema povezanih sa mentalnim zdravljem, problema u porodici, kao i problema u adolescentnom dobu. Savetovalište je u procesu formiranja i počinje sa radom sredinom februara ove godine.“ – najavila je Živković.\nPrepoznavanje simptoma bitan faktor u prevenciji…\nTagovi:humanitarni centar duga, Vesti Zrenjanin\nProjekat „Rajska bašta“ angažuje i motiviše lica sa mentalnim poteškoćama


Džaferović: Obilježavanje 9. januara kao dana RS neustavan čin i krivično djelo – RTV BPK\n8. Januara 2020.\tBosna i Hercegovina\nDeklaracija o proglašenju Republike srpskog naroda Bosne i Hercegovine 9. januara 1992. je početak svog zla u BiH, a taj čin je bio udar na ustavni poredak BiH i protivan je međunarodnom pravu – upozorio je Džaferović.\nIstiče da su tog dana počeli genocid i masovni zločini na tlu BiH, što je potvrđeno brojnim odlukama Haškog tribunala i Suda BiH.\nPotpredsjednik RS Ramiz Salkić naveo je da proglašenje Republike srpskog naroda Bosne i Hercegovine 9. januara 1992. predstavlja momenat kada počinje realizacija projekta podjele BiH, razdvajanja građana u ovoj zemlji i stvaranja onoga što se danas zove entitet Republika Srpska.\n– Do tog cilja se došlo etničkim čišćenjem, progonima, logorima, silovanjima, ubijanjima i genocidom, što nije nečiji subjektivan stav nego mišljenje Međunarodnog krivičnog suda za bivšu Jugoslaviju – naglasio je Salkić.\nPotpredsjednik FBiH Milan Dunović potcrtao je da politike u RS i dalje pokušavaju da, nešto što je proglašeno neustavnim i što je uvredljivo za druge narode, prikažu kao pravu istinu.\n– To jednostavno nije tako i mislim da će današnja konferencija s naučnog, pravnog i političkog aspekta odgovoriti na pitanja koja godinama stoje otvorena – kazao je Dunović.\nKonferenciju su organizirali Institut za društvena i religijska istraživanja Tuzla, Institut za istraživanje genocida Kanada, Institut za istraživanje zločina Univerziteta u Sarajevu, Centar za istraživanje moderne i savremene historije Tuzla, Arhiv Tuzlanskog kantona, Bošnjačka zajednica kulture “Preporod” i Udruženje Pokret “Majke enklave Srebrenica i Žepa”.